text:
Lwaki Okugoba Omwonoonyi mu Kibiina Kiba Kikolwa kya Kwagala
OW’OLUGANDA Julian agamba nti: “Bwe nnawulira ekirango nti mutabani wange agobeddwa mu kibiina, kyampisa bubi nnyo. Mutabani wange oyo, ye yali omwana wange omubereberye, nga tuli ba mukwano nnyo, era ng’ebintu ebisinga obungi tubikolera wamu. Mu kusooka yali yeeyisa bulungi, naye ekiseera kyatuuka n’atandika okweyisa obubi. Mukyala wange yakaabanga nnyo era nga simanyi ngeri ya kumubudaabudamu. Twebuuzanga obanga ddala twali tukoze ekyo kye twali tulina okukola ng’abazadde.”
Kati olwo lwaki okugoba Omukristaayo mu kibiina kikolwa kya kwagala ate nga kireeta obulumi bwa maanyi? Ebyawandiikibwa biwa nsonga ki ezisinziirwako okugoba omuntu mu kibiina? Era kiki ddala ekiviirako omuntu okugobebwa mu kibiina?
EBINTU BIBIRI EBIVIIRAKO OMUNTU OKUGOBEBWA MU KIBIINA
Waliwo ebintu bibiri ebisinziirwako okugoba Omujulirwa wa Yakuwa mu kibiina. Omujulirwa wa Yakuwa omubatize agobebwa mu kibiina singa akola ekibi eky’amaanyi ate n’agaana okwenenya.
Wadde nga Yakuwa tatusuubira kukola bintu mu ngeri etuukiridde, asuubira abaweereza be okutambulira ku mitindo gye egy’obutuukirivu. Ng’ekyokulabirako, Yakuwa atulagira okwewala ebibi eby’amaanyi, gamba ng’ebikolwa eby’obugwenyufu, okusinza ebifaananyi, obubbi, obunyazi, okutta, n’eby’obusamize.
Naawe okiraba nti kya magezi okukolera ku misingi gya Yakuwa egy’obutuukirivu era nti okugikolerako kituganyula? Ani atandyagadde kubeera mu bantu ab’emirembe, abalina empisa ennungi, era abeesigwa? Abantu ng’abo obasanga mu kibiina Ekikristaayo. Mu butuufu, bwe tuba twewaayo eri Yakuwa, tweyama okukolera ku bulagirizi obuli mu Kigambo kye.
Watya singa, olw’obutali butuukirivu, Omukristaayo omubatize akola ekibi eky’amaanyi? Mu biseera by’edda, waliwo abaweereza ba Yakuwa abaali abeesigwa abaakola ebibi eby’amaanyi naye Yakuwa n’abasonyiwa. Lowooza ku Kabaka Dawudi. Dawudi yayenda era n’atta omuntu; wadde kyali kityo, nnabbi Nasani yamugamba nti: ‘Yakuwa akusonyiye.’
Katonda yasonyiwa Dawudi olw’okuba Dawudi yeenenya mu bwesimbu. (Zab. 32:1-5) N’olwekyo, leero omuweereza wa Yakuwa agobebwa mu kibiina singa agaana okwenenya oba singa agenda mu maaso ng’akola ekintu ekibi. (Bik. 3:19; 26:20) Singa abakadde abali ku kakiiko akalamuzi bakiraba nti omuntu agaanye okwenenya, baba balina okumugoba mu kibiina.
Mu kusooka, tuyinza okuwulira nti eky’okugoba omwonoonyi tekibadde kikolwa kya kisa nnaddala singa oyo aba agobeddwa tubadde n’enkolagana ey’oku lusegere naye. Wadde kiri kityo, waliwo ensonga nnyingi Bayibuli z’ewa eziraga nti okugoba omwonoonyi mu kibiina kikolwa kya kwagala.
OKUGOBA OMWONOONYI MU KIBIINA KIVAAMU EMIGANYULO
Yesu yagamba nti: “Ebintu eby’obutuukirivu omuntu by’akola bye biraga nti wa magezi.” (Mat. 11:19) Okugoba omwonoonyi agaanye okwenenya kivaamu emiganyulo. Lowooza ku miganyulo gino esatu wammanga:
Okugoba omwonoonyi mu kibiina kiweesa erinnya lya Yakuwa ekitiibwa. Okuva bwe kiri nti tuyitibwa erinnya lya Yakuwa, engeri gye tweyisaamu eyinza okulitukuza oba okulivumisa. (Is. 43:10) Ng’empisa z’omwana bwe ziyinza okuvumisa bazadde be oba okubaweesa ekitiibwa, engeri abantu ba Yakuwa gye beeyisaamu erina kinene ky’ekola ku ngeri abalala gye batwalamu Yakuwa. Singa abantu abayitibwa erinnya lya Katonda bagoberera emitindo gye egy’obutuukirivu, kiviirako erinnya lya Katonda okugulumizibwa. Bwe kityo bwe kyali ne mu kiseera kya Ezeekyeri, abantu abasinga obungi bwe baakwataganyanga erinnya Yakuwa n’Abayudaaya.
Bwe twenyigira mu bikolwa eby’obugwenyufu, tuleeta ekivume ku linnya lya Katonda ettukuvu. Omutume Peetero yagamba Abakristaayo nti: “Ng’abaana abawulize, temugobereranga kwegomba kwe mwalina edda nga muli mu butamanya, naye mubeerenga batukuvu mu nneeyisa yammwe yonna ng’Oyo eyabayita bw’ali Omutukuvu, kubanga kyawandiikibwa nti: ‘Muteekwa okuba abatukuvu kubanga ndi mutukuvu.’” (1 Peet. 1:14-16) Bwe tweyisa obulungi, kiweesa erinnya lya Katonda ekitiibwa.
Singa omu ku Bajulirwa ba Yakuwa agenda mu maaso ng’akola ekibi, emirundi mingi abo abamumanyi ne mikwano gye bakitegeerako. Okugoba omwonoonyi mu kibiina kiraga nti Yakuwa alina abantu abayonjo abafuba okunywerera ku mitindo gye egiri mu Byawandiikibwa era abaagala okusigala nga batukuvu. Lumu waliwo omusajja eyajja mu Kizimbe ky’Obwakabaka mu Switzerland n’agamba nti yali ayagala kufuuka Mujulirwa wa Yakuwa. Mwannyina yali agobeddwa mu kibiina olw’okuba yali yeenyigidde mu bikolwa eby’obugwenyufu. Omusajja oyo yagamba nti yali ayagala okwegatta ku kibiina ekitattira ku liiso abo abeenyigira mu “bikolwa ebibi.”
Okugoba omwonoonyi kikuuma ekibiina Ekikristaayo nga kiyonjo. Omutume Pawulo yalabula Abakristaayo mu Kkolinso ku kabi akali mu kuleka omwonoonyi ateenenya mu kibiina. Yageraageranya akabi ako ku kizimbulukusa ekireetera omugaati gwonna okuzimbulukuka. Yagamba nti: “Ekizimbulukusa ekitono kizimbulukusa ekitole kyonna.” Yagattako nti: “Omubi oyo mumuggye mu mmwe.”
Kirabika, “omubi” omutume Pawulo gwe yayogerako yali yeenyigira mu bikolwa eby’obugwenyufu, nga takyalina na nsonyi. Ate era waliwo n’abamu mu kibiina abaali batandise okuwagira ebikolwa bye. (1 Kol. 5:1, 2) Singa tewali kyakolebwawo, oboolyawo n’Abakristaayo abalala bandibadde batandika okwenyigira mu bikolwa eby’obugwenyufu ebyali bicaase ennyo mu kibuga ekyo. Mu ngeri y’emu leero, singa tewali kikolebwa boonoonyi abateenenya, kiyinza okuleetera n’abalala okutandika okusambajja emitindo gya Katonda. (Mub. 8:11) Ate era aboonoonyi abateenenya bayinza okuba ‘ng’enjazi eziri wansi mu mazzi’ kubanga bayinza okusaanyaawo okukkiriza kw’abalala mu kibiina ng’enjazi bwe zisobola okusaanyaawo eryato.
Okugoba omwonoonyi kisobola okumuleetera okwekuba mu kifuba. Lumu Yesu yayogera ku mwana eyava mu maka ga kitaawe n’ayonoona eby’obusika bwe nga yeenyigira mu mpisa embi. Omwana oyo omujaajaamya oluvannyuma yakiraba nti obulamu bwe yalimu ng’avudde ewa kitaawe bwali buzibu nnyo era nga tebulina makulu. N’ekyavaamu, omwana oyo yeekuba mu kifuba, ne yeenenya, era n’abaako ky’akolawo okudda eka. (Luk. 15:11-24) Ebyo Yesu bye yayogera ku kitaawe w’omwana oyo bisobola okutuyamba okutegeera engeri Yakuwa gy’awuliramu ng’omwonoonyi yeenenyezza. Yakuwa agamba nti: “Sirina ssanyu lye nsanyukira okufa kw’omubi: wabula omubi akyuke ave mu kkubo lye abeere omulamu.”
Mu ngeri y’emu, aboonoonyi ababa bagobeddwa mu kibiina Ekikristaayo, oluvannyuma bayinza okukiraba nti balina ebintu bingi bye bafiirwa. Bwe balaba ebizibu ebiva mu makubo gaabwe amabi era ne bajjukira essanyu lye baalina nga bakyalina enkolagana ennungi ne Yakuwa awamu n’abantu be, kiyinza okubaleetera okwekuba mu kifuba.
Okusobola okuyamba omwonoonyi, twetaaga okuba n’okwagala era twetaaga okunywerera ku kituufu. Omuwandiisi wa Zabbuli, Dawudi, yagamba nti: “Omutuukirivu bw’ankuba, kiba kikolwa ekyoleka okwagala okutajjulukuka; bw’ankangavvula, kiba ng’amafuta agafukiddwa ku mutwe gwange.” (Zab. 141:5, NW) Ng’ekyokulabirako: Lowooza ku muntu abadde alya ekifi ky’ennyama, naye ne kimutuga. Mukwano gwe gw’ali naye asituka n’amukuba ekikonde mu mugongo, ekifi ekibadde kimutuze kisobole okuvaayo. Ekikonde ekyo kimuluma, naye kisobola okutaasa obulamu bwe. Mu ngeri y’emu, Dawudi yakiraba nti omuntu omutuukirivu bw’amuwabula, kiyinza okumuleetera obulumi, naye okuwabula okwo kuba kwa muganyulo nnyo gy’ali.
Emirundi mingi, omwonoonyi bw’agobebwa mu kibiina, okwo kwe kukangavvula kw’aba yeetaaga. Oluvannyuma lw’emyaka kkumi, mutabani wa Julian, eyayogeddwako ku ntandikwa, yakola enkyukakyuka ezeetaagisa, n’akomawo mu kibiina, era kati aweereza ng’omukadde. Agamba nti: “Okugobebwa mu kibiina kyandeetera okulaba nti nnalina okukola enkyukakyuka okulongoosa enneeyisa yange. Okukangavvula okwo nnali nkwetaaga.”
TWANDIYISIZZA TUTYA OYO ABA AGOBEDDWA MU KIBIINA?
Kyo kituufu nti tekitusanyusa kulaba ng’omuntu agobeddwa mu kibiina. Wadde kiri kityo ffenna tulina kye tuyinza okukolawo okuyamba omwonoonyi okuganyulwa mu kukangavvula okuba kumuweereddwa.
Abakadde ababa bakwasiddwa obuvunaanyizibwa obw’okutegeeza omwonoonyi nti agenda kugobebwa mu kibiina, bafuba okwoleka okwagala nga Yakuwa. Bwe baba bategeeza omwonoonyi ekyo kye baba basazeewo, bafuba okumunnyonnyola obulungi ekyo ky’alina okukola okusobola okukomezebwawo mu kibiina. Singa abakadde bakiraba nti oyo eyagobebwa mu kibiina atandise okukola enkyukakyuka okulongoosa obulamu bwe, bayinza okumukyalirangako basobole okumujjukiza ekyo ky’alina okukola okusobola okudda eri Yakuwa. *
Ab’eŋŋanda ze basobola okwoleka okwagala eri ekibiina n’eri omwonoonyi nga bakkiriza ekyo ekiba kisaliddwawo, okugoba omwonoonyi mu kibiina. Julian yagamba nti: “Nnali nkyamutwala nga mutabani wange, naye enneeyisa ye yali etaddewo olukonko wakati wange naye.”
Buli omu mu kibiina asobola okwoleka okwagala okwa nnamaddala nga yeewalira ddala okukolagana n’oyo aba agobeddwa mu kibiina. (1 Kol. 5:11; 2 Yok. 10, 11) Ekyo kiyamba omwonoonyi okuganyulwa mu bujjuvu mu kukangavvula Yakuwa kw’aba amuwadde okuyitira mu bakadde. Ate era bonna mu kibiina basaanidde okufaayo ennyo ku b’eŋŋanda z’oyo aba agobeddwa mu kibiina kubanga baba n’obulumi bungi ku mutima. Ekyo kibayamba obutawulira nga gy’obeera nabo baawuliddwa ku kibiina.
Julian awunzika ng’agamba nti: “Okugoba omwonoonyi mu kibiina kituyamba okunywerera ku mitindo gya Yakuwa. Wadde nga kireeta obulumi, ekiseera bwe kigenda kiyitawo, kivaamu ebirungi bingi. Singa saagoberera bulagirizi bwa Yakuwa nga mutabani wange agobeddwa mu kibiina, oboolyawo teyandisobodde kukomawo mu kibiina.”
^ lup. 24 Laba Watchtower eya Apuli 15, 1991, olupapula 21-23.


c: text/html

text:
Avunaanibwa ogw’okutta owa Mobile Money ayolekedde okusingisibwa ogw’obutemu – Mukono
Abayambi ba kkooti enkulu e Mukono basabye omulamuzi Margret Mutonyi okusingisa omusajja Eric Kiwanuka Kibuuka ow’emyaka 35 omusango gw’obutemu ogumuvunaanibwa.
Kiwanuka nga yali kitunzi wa Airtime kigambibwa nti yakkira munne bwebaali bakola omulimu gwegumu ssaako n’okukola ku Mobile Money, Isaac Kato ow’emyaka 21 nga yali mutuuze mu ggobolola y’e Naman’amutta n’omulambo n’agusuula mu bikajjo.
Peter Lugwire ne Fred Ssemukwano bategeezezza nti okusinziira ku bujulizi obwaleetebwa mu kkooti bwongera okuluma omusajja ono. Wabula ye Omulamuzi Mutonyi alaze nga 30 Muwakanya 2017 lw’agenda okuyisa ekibonerezo kino.

robotstxt: allowed

filter: keep


text:
Embwa 5 n’ Embuzi 6 zisibiddwamu obuwero bwa Togikwatako – Bukuya
Embwa 5 ne Embuzi 6 zisibiddwamu obuwero obumyufu e Bukuya Mubende okwongera okusaasaanya enjiri ya Togikwatako mu kitundu kino.
Saalongo Katende John akulembeddemu enteekateeka eno ategezezza nti
kino bakikoze okwongera okunnyikiza enjiri eno eya Togikwatako n'okulaga nti tebakkiriziganya na nkola ya kutigaatiga Ssemateeka okugyawo
ekkomo ku myaka gy' omukulembeze w'eggwanga.
Katende agasseeko nti embeera gye balimu mbi ddala mu kitundu kino nga
amakubo tegayitikamu, amalwaliro temuli ddagala n'amasomero tegalina
bikozesebwa bwe batyo tebayinza kukkiriziganya na nteekateeka ya kuggya
kkomo ku myaka gy'o mukulembeze we ggwanga.


text:
ESSUULA 79
Ensonga Lwaki Boolekedde Okuzikirizibwa
YESU AYOGERA KU BINTU EBIBI BIBIRI EBYALIWO
OMUKAZI EYAGONGOBALA AWONYEZEBWA KU SSABBIITI
Yesu akoze ebintu ebitali bimu okusobola okuyamba abantu okulowooza ku nnyimirira yaabwe mu maaso ga Katonda. Oluvannyuma lw’okwogera n’abantu wabweru w’ennyumba y’Omufalisaayo, afuna akakisa akalala okubayamba.
Abantu abamu boogera ku kintu ekibi ennyo ekyaliwo. Boogera ku “Bagaliraaya [Gavana wa Rooma Pontiyo] Piraato be yatta n’atabula omusaayi gwabwe mu biweebwayo byabwe.” (Lukka 13:1) Kiki abantu abo kye bategeeza?
Oboolyawo Abagaliraaya abo aboogerwako beebo abattibwa mu kiseera Abayudaaya bangi mwe beekalakaasiza nga bawakanya ekya Piraato okukozesa ssente okuva mu ggwanika lya yeekaalu okuzimba emikutu egireeta amazzi mu Yerusaalemi. Okusobola okufuna ssente ezo, Piraato ayinza okuba nga yakolagana n’abakulu mu yeekaalu. Abo aboogera ku kintu ekyo bayinza okuba nga balowooza nti Abagaliraaya abo battibwa olw’okuba baalina ebintu ebibi bye baali bakoze. Yesu takkiriziganya nabo.
Abuuza nti: “Mulowooza Abagaliraaya abo baali boonoonyi nnyo okusinga Abagaliraaya abalala bonna olw’okuba ebintu ebyo byabatuukako?” Yesu addamu nti: “Nedda.” Naye akozesa ekintu ekyo ekibi ekyaliwo okulabula Abayudaaya. Abagamba nti: “Okuggyako nga mwenenyezza, nammwe mujja kuzikirizibwa.” (Lukka 13:2, 3) Oluvannyuma Yesu ayogera ku kintu ekirala ekibi ekiyinza okuba nga kyabaddewo gye buvuddeko awo era nga kirabika kirina akwate n’okuzimbibwa kw’emikutu gy’amazzi egyo. Agamba nti:
“Abo ekkumi n’omunaana omunaala be gwagwira mu Sirowamu ne gubatta, mulowooza baalina omusango munene okusinga abalala bonna ababeera mu Yerusaalemi?” (Lukka 13:4) Abantu bayinza okuba nga balowooza nti abo omunaala be gwakuba baafa olw’okuba baalina ebintu ebibi bye baali bakoze. Era ne ku mulundi guno Yesu takkiriziganya nabo. Yesu akimanyi nti “ebiseera ebizibu n’ebintu ebitasuubirwa” bibaawo era nga kirabika eyo ye nsonga lwaki abantu abo baafa. (Omubuulizi 9:11) Naye abantu balina kye bayinza okuyigira ku ekyo ekyaliwo. Yesu agamba nti: “Okuggyako nga mwenenyezza, mmwenna mujja kuzikirizibwa nga bo.” (Lukka 13:5) Naye lwaki Yesu akkaatiriza ensonga eyo mu kiseera kino?
Kirabika ensonga eyo agikkaatiriza olw’akaseera akatono k’asigazza mu buweereza bwe ku nsi. Bwe kityo agera olugero luno: “Waaliwo omusajja eyalina omutiini mu nnimiro ye ey’emizabbibu, n’ajja okunoonyaako ebibala naye n’atasangako na kimu. N’agamba oyo alabirira ennimiro y’emizabbibu nti, ‘Kati emyaka esatu nga nzija okunoonya ebibala ku mutiini guno, naye nga sisangako kibala. Guteme! Lwaki gwonoona ettaka ery’obwereere?’ N’amuddamu nti, ‘Mukama wange, guleke gubeerewo omwaka omulala gumu mmale okugutemeratemera n’okugussaako ebigimusa. Bwe gunaabala ebibala gye bujja, kijja kuba kirungi, naye bwe gutaabale, ng’ogutemawo.’”—Lukka 13:6-9.
Yesu amaze emyaka egisukka mu esatu ng’afuba okuyamba Abayudaaya okuba n’okukkiriza. Wadde kiri kityo, batono nnyo abafuuse abayigirizwa be era kisobola okugambibwa nti bye bibala ebivudde mu kufuba kwe. Kati mu kiseera ekitono ky’asigazzaayo, ayongera amaanyi mu mulimu gw’okubuulira. Abuulira n’obunyiikivu mu Buyudaaya ne mu Pereya, mu ngeri eyo n’aba ng’omuntu atemeratemera omuti gw’omutiini, ogukiikirira Abayudaaya, era n’agusaako ebigimusa. Biki ebivaamu? Abayudaaya batono nnyo be bamukkiriza. Okutwalira awamu, eggwanga lyabwe lyonna ligaana okwenenya era lyolekedde okuzikirizibwa.
Okuba nti Abayudaaya tebalina kukkiriza kyeyolekera ne mu ekyo ekibaawo oluvannyuma ku Ssabbiiti. Yesu ali mu kkuŋŋaaniro ng’ayigiriza. Alaba omukazi dayimooni gwe yalwaza, era ng’amaze emyaka 18 nga yeeweseemu era nga tasobola kuyimirira busimba. Yesu amusaasira n’amugamba nti: “Osumuluddwa okuva mu bulwadde bwo.” (Lukka 13:12) Yesu amussaako emikono, amangu ago omukazi oyo n’ayimirira busimba, n’atandika okugulumiza Katonda.
Ekyo kinyiiza nnyo omukulu w’ekkuŋŋaaniro, era n’agamba nti: “Waliwo ennaku mukaaga emirimu kwe girina okukolebwa; ku nnaku ezo mujje muwonyezebwe naye si ku Ssabbiiti.” (Lukka 13:14) Omukulu w’ekkuŋŋaaniro oyo tawakanya kya kuba nti Yesu alina amaanyi okuwonya abalwadde; wabula, avumirira abantu olw’okugenda eri Yesu okubawonya ku Ssabbiiti! Yesu amuddamu nti: “Bannanfuusi mmwe, buli omu ku mmwe ku Ssabbiiti tasumulula nte ye oba ndogoyi ye mu kisibo n’agitwala okunywa amazzi? Omukazi ono muwala wa Ibulayimu, Sitaani gw’abadde asibye okumala emyaka 18, abadde tasaanidde kusumululwa mu busibe buno ku Ssabbiiti?”—Lukka 13:15, 16.
Abalabe be bonna baswala; naye ekibiina kyonna kisanyuka olw’ebintu byonna eby’ettendo bye balaba Yesu ng’akola. Kati wano ng’ali mu Buyudaaya, Yesu addamu okugera engero bbiri ezikwata ku Bwakabaka, era ng’engero ezo yali yazigerako dda bwe yali mu lyato ku Nnyanja y’e Ggaliraaya.—Matayo 13:31-33; Lukka 13:18-21.


text:
Maaki 26–Apuli 1
MATAYO 25
Oluyimba 143 n’Okusaba
Ennyanjula (Ddak. 3 oba obutawera)
EKIGAMBO KYA KATONDA KYA BUGAGGA
“Mubeere Bulindaala”: (Ddak. 10)
Mat 25:1-6—Abawala ab’amagezi bataano n’abasirusiru bataano baagenda okwaniriza omugole omusajja
Mat 25:7-10—Omugole omusajja we yatuukira, abawala abasirusiru tebaaliwo
Mat 25:11, 12—Abawala ab’amagezi bokka be bakkirizibwa okugenda ku mbaga ey’obugole
-
Okusima eby’Obugagga eby’eby’Omwoyo: (Ddak. 8)
Mat 25:31-33—Olugero olukwata ku ndiga n’embuzi lulina makulu ki? (w15 3/15 lup. 27 ¶7)
Mat 25:40—Tuyinza tutya okulaga nti twagala baganda ba Kristo? (w09 10/15 lup. 16 ¶16-18)
Okusoma Bayibuli okwa wiiki eno kwakuyigirizza ki ku Yakuwa?
Biki ebirala bye wayize mu kusoma Bayibuli okwa wiiki eno?
-
Okusoma Bayibuli: (Ddak. 4 oba obutawera) Mat 25:1-23
BUULIRA N’OBUNYIIKIVU
Okuddiŋŋana okw’Okubiri: (Ddak. 3 oba obutawera) Kozesa ebyo ebiri mu kitundu, Bye Tuyinza Okwogerako. Muyite ku mukolo gw’Ekijjukizo.
Okuddiŋŋana okw’Okusatu: (Ddak. 3 oba obutawera) Weerondere ekyawandiikibwa eky’okukozesa, era omuwe akamu ku butabo bwe tukozesa okuyigiriza abantu Bayibuli.
Okwogera: (Ddak. 6 oba obutawera) w15 3/15 lup. 27 ¶7-10—Omutwe: Olugero Olukwata ku Ndiga n’Embuzi Lulaga Lutya nti Omulimu gw’Okubuulira Mukulu Nnyo?
OBULAMU BW’EKIKRISTAAYO
“Okutuukiriza Obulungi Obuweereza Bwaffe—Okuyigiriza Abayizi Baffe Okutegeka”: (Ddak. 10) Kukubaganya birowoozo. Oluvannyuma, mulabe vidiyo eraga omubuulizi ng’ayigiriza omuyizi we okutegeka, era mugikubaganyeeko ebirowoozo. Saba abawuliriza boogera ku ngeri gye basobodde okuyamba abayizi baabwe okutegeka ebyo bye bagenda okuyiga.
Yaniriza Abagenyi Baffe: (Ddak. 5) Kwogera nga kwesigamiziddwa ku kitundu ekiri mu katabo Obulamu bw’Ekikristaayo n’Obuweereza Bwaffe aka Maaki 2016. Yogera ku byokulabirako ebirungi bye mwafuna mu kiseera ky’Ekijjukizo ekya 2017. Babuulire enteekateeka ezikwata ku w’okusimba ebidduka, aw’okuyingirira n’aw’okufulumira, n’ebirala, ebikwata ku mukolo gw’Ekijjukizo ogujja okubaawo nga Maaki 31.
Okuyiga Bayibuli okw’Ekibiina: (Ddak. 30) jy sul. 14
Okufundikira n’Okubategeeza Ebya Wiiki Ejja (Ddak. 3)
Oluyimba 79 n’Okusaba


text:
EBIKWATAGANA N’EBIRI KUNGULU
Lwaki Yesu Yabonaabona era n’Afa?
“Okuyitira mu muntu omu ekibi kyayingira mu nsi, okufa ne kuyitira mu kibi.”
Wandizzeemu otya singa omuntu akubuuza nti: “Oyogala okubeerawo emirembe gyonna?” Bangi bajja kuddamu nti bandyagadde naye nti ekyo tekisoboka. Bagamba nti okufa kyatutonderwa.
Naye ate singa obuuzibwa nti: “Oyagala okufa?” Abantu abasinga obungi bajja kuddamu nti nedda. Ekyo kiraga ki? Wadde nga ffenna twolekagana n’ebizibu ebitali bimu, twagala nnyo okubeera abalamu. Bayibuli eraga nti Katonda yatutonda nga twagala okubeerawo emirembe gyonna. Mu butuufu Bayibuli egamba nti: “Yateeka mu mitima gyabwe ekirowoozo eky’okubeerawo emirembe gyonna.”
Naye eky’ennaku kiri nti abantu bafa. Kiki ekiviirako abantu okufa? Katonda alina ky’anaakola okutereeza embeera? Eby’okuddamu Bayibuli by’ewa ku nsonga ezo bizzaamu nnyo amaanyi, era birina akakwate n’ensonga lwaki Yesu yabonaabona era n’afa.
LWAKI ABANTU BAFA?
Essuula essatu ezisooka mu kitabo ky’Olubereberye ziraga nti Katonda yatonda abantu abaasooka, Adamu ne Kaawa, nga balina essuubi ery’okufuna obulamu obutaggwaawo era yabategeeza kye baalina okukola okusobola okubufuna. Essuula ezo era ziraga nti tebaagondera Katonda era baafiirwa enkizo ey’okubeera abalamu emirembe gyonna. Olw’okuba ebigambo ebyo tebinnyonnyolwa bulungi, abamu tebabikkiriza era bagamba nti olwo lugero bugero. Naye okufaananako ebitabo by’Enjiri, waliwo obukakafu obumala obulaga nti ebyafaayo ebiri mu kitabo ky’Olubereberye bituufu. *
Biki ebyava mu bujeemu bwa Adamu? Bayibuli eddamu nti: “Okuyitira mu muntu omu ekibi kyayingira mu nsi, okufa ne kuyitira mu kibi, okufa ne kubuna ku bantu bonna kubanga bonna baayonoona.” (Abaruumi 5:12) Adamu bwe yajeemera Katonda yayonoona, bw’atyo n’asubwa enkizo ey’okufuna obulamu obutaggwaawo era oluvannyuma n’afa. Olw’okuba tuli bazzukulu be, naffe twasikira ekibi, era okuva olwo abantu balwala, bakaddiwa era bafa. Ensonga lwaki abantu bafa, ekwatagana n’ekyo bannassaayansi kye bazudde nti abaana basobola okuba nga bazadde baabwe. Naye waliwo Katonda ky’akozeewo okutuggya mu mbeera eyo?
KATONDA KYE YATUKOLERA
Katonda yakola enteekateeka tusobole okufuna obulamu obutaggwaawo Adamu bwe yali atufiirizza. Ekyo Katonda yakikola atya?
Bayibuli egamba nti: “Empeera y’ekibi kwe kufa.” (Abaruumi 6:23) N’olwekyo Adamu yafa olw’okuba yakola ekibi. Mu ngeri y’emu, naffe tufa olw’okuba tuli boonoonyi, era ng’ekibi ekyo tuzaalibwa nakyo olw’okuba twakisikira okuva ku Adamu. Katonda yasindika omwana we Yesu, okutufiirira. Naye kyasoboka kitya omuntu omu okufiirira abangi?
Olw’okuba ekibi n’okufa byava ku bujeemu bw’omuntu omu eyali atuukiridde, Adamu, era kyali kyetaagisa omuntu omu atuukiridde eyandisigadde nga mwesigwa okutuukira ddala okufa, okununula abantu bonna. Bayibuli ekinnyonnyola bw’eti: “Ng’obujeemu bw’omuntu omu bwe bwaviirako bangi okufuuka aboonoonyi, n’obuwulize bw’omuntu omu bujja kuviirako bangi okufuuka abatuukirivu.” (Abaruumi 5:19) Yesu ye yali ‘omuntu oyo omu.’ Yava mu ggulu n’afuuka omuntu atuukiridde *, era n’atufiirira. Kati tusobola okuba n’enkolagana ennungi ne Katonda era n’okuba n’essuubi ery’obulamu obutaggwaawo.
ENSONGA LWAKI YESU YABONAABONA ERA N’AFA
Naye, lwaki kyali kyetaagisa Yesu okufa? Katonda Omuyinza w’Ebintu Byonna yali tasobola kuleka bulesi bazzukulu ba Adamu ne babeera balamu emirembe gyonna? Ekyo yali asobola okukikola. Naye kyandimenyeewo tteeka lye yali yawa erigamba nti empeera y’ekibi kwe kufa, ate ng’etteeka eryo lyali teriyinza kukyusibwa. Kkulu nnyo era liraga obwenkanya bwa Yakuwa.
Singa Katonda teyanywerera ku bwesigwa bwe, abantu bandibuusizzabuusizza obanga asobola okusigala nga mwesigwa mu bintu ebirala, gamba ng’okusalawo ani ow’okufuna obulamu obutaggwaawo mu bazzukulu ba Adamu. Abantu bandibadde basobola okumwesiga nti ajja kutuukiriza ebisuubizo bye? Olw’okuba Katonda yanywerera ku misingi gye egy’obwenkanya okusobola okutununula, tuli bakakafu nti bulijjo ky’akola kiba kituufu.
Okuyitira mu kufa kwa Yesu, Katonda atusobozesa okufuna essuubi ery’obulamu obutaggwaawo mu nsi empya. Weetegereze ebigambo bya Yesu ebiri mu Yokaana 3:16. Yagamba nti: “Kubanga Katonda yayagala nnyo ensi n’awaayo Omwana we eyazaalibwa omu yekka, buli muntu yenna amukkiririzaamu aleme okuzikirira, wabula afune obulamu obutaggwaawo.” N’olwekyo okufa kwa Yesu tekwoleka bwenkanya bwa Katonda kyokka, naye okusingira ddala kwoleka okwagala kwa Katonda.
Naye lwaki Yesu yabonaabona era n’afiira mu bulumi obungi ennyo ng’ebitabo by’Enjiri bwe biraga? Yesu bwe yasigala nga mwesigwa wadde nga yabonaabona nnyo, yalaga nti ebyo Sitaani bye yayogera ku baweereza ba Katonda bya bulimba. Sitaani yagamba nti tewali muntu yandisigadde ng’anyweredde ku Katonda ng’afunye ebizibu. (Yobu 2:4, 5) Ebyo Sitaani bye yayogera byalabika ng’ebituufu bwe yasendasenda Adamu omuntu eyali atuukiridde, okwonoona. Naye Yesu, eyali atuukiridde nga Adamu, yasigala muwulize wadde nga yabonaabona nnyo. (1 Abakkolinso 15:45) Bw’atyo Yesu yakiraga nti Adamu naye yali asobola okusalawo okugondera Katonda. Yesu bwe yagumiikiriza okubonaabona yatulekera ekyokulabirako eky’okukoppa. (1 Peetero 2:21) Olw’okuba Yesu yali mwesigwa nnyo, Katonda yamuwa obulamu obutasobola kuzikirizibwa.
ENGERI GY’OYINZA OKUGANYULWAMU
Mazima ddala Yesu yafa, era yatuggulirawo ekkubo ery’okufuna obulamu obutaggwaawo. Wandyagadde okubeera omulamu emirembe gyonna? Yesu yatubuulira kye tulina okukola okusobola okufuna obulamu obwo. Yagamba nti: “Okusobola okufuna obulamu obutaggwaawo, kibeetaagisa okukumanya ggwe Katonda omu ow’amazima n’oyo gwe watuma Yesu Kristo.”
Abajulirwa ba Yakuwa bakukubiriza okuyiga ebisingawo ebikwata ku Yakuwa, Katonda ow’amazima n’Omwana we Yesu Kristo, era beetegefu okukuyamba mu nsonga eno. Ate era osobola okusoma ebisingawo ku mukutu gwaffe, www.jw.org/lg.
^ lup. 8 Laba ekitundu “The Historical Character of Genesis (Ebyafaayo Ebiri mu Kitabo ky’Olubereberye),” mu Insight on the Scriptures, olupapula 922, Omuzingo 1, ekyakubibwa Abajulirwa ba Yakuwa.
^ lup. 13 Katonda yaggya obulamu bw’omwana we mu ggulu n’abuteeka mu lubuto lwa Maliyamu. Omwoyo gwa Katonda omutukuvu gwakuuma Yesu n’atasikira butali butuukirivu okuva ku Maliyamu.


text:
Olugero 36: Akayana aka Zaabu
EE, EE! Abantu bakola ki kati? Basinza akayana! Lwaki bakola bwe bati?
Musa bw’abeera ku lusozi okumala ebbanga ddene, abantu bagamba: ‘Tetumanyi kituuse ku Musa. N’olwekyo, ka twekolere katonda atukulembere okuva mu nsi eno.
‘Kale,’ bw’atyo muganda wa Musa, Alooni, bw’agamba. ‘Muggyeko empeta za zaabu ez’oku matu gammwe muzindeetere.’ Abantu bwe bakikola, Alooni azisaanuusa n’akolamu akayana aka zaabu. Abantu ne bagamba: ‘Ono ye Katonda waffe eyatukulembera okuva e Misiri!’ Awo, Abaisiraeri ne bakola embaga ennene, era ne basinza akayana ako aka zaabu.
Yakuwa bw’akiraba, asunguwala nnyo. Bwe kityo agamba Musa: ‘Yanguwa oddeyo wansi. Abantu beeyisizza bubi nnyo. Beerabidde amateeka gange era bavvunamira akayana aka zaabu.’
Musa akka mangu okuva ku lusozi. Era bw’asembera, kino ky’alaba. Abantu bayimba era bazina nga bwe beetooloola akayana aka zaabu! Musa asunguwala nnyo n’asuula wansi ebipande by’amayinja ebiriko amateeka, era bibejjukamu obutundutundu bungi. Awo, atwala akayana aka zaabu n’akasaanuusa. Era akamementula ne kafuuka effuffuge.
Abantu bakoze ekintu ekibi ennyo. N’olwekyo, Musa alagira abasajja abamu okukwata ebitala byabwe. ‘Abantu ababi abasinzizza akayana aka zaabu balina okufa,’ bw’atyo Musa bw’agamba. Bwe kityo abasajja bano batta abantu 3,000! Kino tekitulaga nti tulina okuba abeegendereza ne tusinzanga Yakuwa yekka, so si bakatonda abalala ab’obulimba?
Okuva 32:1-35.
Ebibuuzo
- Mu kifaananyi, abantu bakola ki, era lwaki?
- Lwaki Yakuwa anyiize, era kiki Musa ky’akola bwalaba ekyo abantu kye bakola?
- Kiki Musa ky’agamba abasajja abamu okukola?
- Olugero luno lutuyigiriza ki?
Ebibuuzo ebyongerezeddwako
- Soma Okuva 32:1-35.
Kino ekyabaawo kiraga kitya endowooza Yakuwa gy’alina ku kugattika eddiini ez’obulimba n’okusinza okw’amazima? (Kuv. 32:4-6, 10; 1 Kol. 10:7, 11)
Kiki Abakristaayo kye balina okwegendereza nga balonda eby’okwesanyusaamu, gamba ng’ennyimba n’amazina? (Kuv. 32:18, 19; Bef. 5:15, 16; 1 Yok. 2:15-17)
Ab’ekika kya Leevi bassaawo kyakulabirako ki ekikwata ku kunywerera ku butuukirivu? (Kuv. 32:25-28; Zab. 18:25)


text:
EKITUNDU 8
Okufa kwa Yesu Kukukwatako Kutya?
Yesu yafa tusobole okuba abalamu. Yokaana 3:16
Nga wayiseewo ennaku ssatu oluvannyuma lw’okufa kwa Yesu, waliwo abakazi abaagenda ku ntaana ye kyokka ne basanga ng’omulambo gwe teguliimu. Yakuwa yali azuukizza Yesu.
Yesu yalabikira abatume be oluvannyuma.
Yee, Yakuwa yali azuukizza Yesu ng’ekitonde eky’omwoyo eky’amaanyi ekitafa. Abayigirizwa ba Yesu baamulaba ng’agenda mu ggulu.
Katonda yazuukiza Yesu era n’amufuula Kabaka w’Obwakabaka bwa Katonda. Danyeri 7:13, 14
Yesu yawaayo obulamu bwe ng’asasula ekinunulo ku lw’abantu bonna. (Matayo 20:28) Olw’ekinunulo ekyo, Katonda ajja kutusobozesa okubeera abalamu emirembe gyonna.
Yakuwa yalonda Yesu nga Kabaka ow’okufuga ensi. Abantu abeesigwa abawerera ddala 144,000 abazuukizibwa ne bagenda mu ggulu be bajja okufuga naye. Yesu awamu n’abo 144,000 be bakola gavumenti ey’omu ggulu ey’obutuukirivu
Obwakabaka bwa Katonda bujja kufuula ensi yonna olusuku lwa Katonda. Entalo, obumenyi bw’amateeka, obwavu, n’enjala bijja kuggwaawo. Abantu bajja kuba mu ssanyu erya nnamaddala.


text:
“Mweyongere Okwagalana ng’Ab’Oluganda”!
“Mweyongere okwagalana ng’ab’oluganda.”
ENNYIMBA: 72, 119
1, 2. Lwaki Pawulo yawandiikira Abakristaayo Abebbulaniya ebbaluwa?
OMWAKA gwali gwa 61 E.E. Ekibiina Ekikristaayo mu Isiraeri kyali mu mirembe. Wadde ng’omutume Pawulo yali musibe mu Rooma, yali asuubira okuteebwa ekiseera kyonna. Mukozi munne Timoseewo yali yaakateebwa, era baali bateekateeka okukyalira bakkiriza bannaabwe mu Buyudaaya. (Beb. 13:23) Naye mu myaka etaano gyokka, ekibuga Yerusaalemi ‘kyandyetooloddwa amagye,’ nga Yesu bwe yagamba. Abakristaayo mu Buyudaaya, naddala abo abaali babeera mu Yerusaalemi, baalina okubaako kye bakolawo mu bwangu. Yesu yali yabagamba okudduka okuva mu kibuga ekyo amangu ddala nga balabye ebyo bye yayogera nga bitandise okubaawo.
2 Mu myaka 28 egyali gyakayitawo bukya Yesu ayogera obunnabbi obwo, Abakristaayo Abayudaaya abaali babeera mu Isiraeri baali boolekaganye n’okuyigganyizibwa okutali kumu naye ne basigala nga beesigwa. (Beb. 10:32-34) Kyokka Pawulo yali akimanyi nti Abakristaayo abo baali banaatera okwolekagana n’okugezesebwa okw’amaanyi ennyo kwe baali batafunangako. (Mat. 24:20, 21; Beb. 12:4) Yali ayagala okubayamba okwetegekera embeera yonna gye bandyolekaganye nayo. Baali beetaaga okuba abagumiikiriza ennyo era nga beetaaga n’okuba n’okukkiriza okw’amaanyi, okukkiriza okusobola okuwonyaawo obulamu. (Soma Abebbulaniya 10:36-39.) N’olwekyo, Yakuwa yaluŋŋamya Pawulo okuwandiikira Abakristaayo abo ebbaluwa okusobola okubayamba. Ebbaluwa eyo emanyiddwa ng’ekitabo ky’Abebbulaniya.
3. Lwaki tusaanidde okussaayo omwoyo ku ebyo ebiri mu kitabo ky’Abebbulaniya?
3 Ffenna leero tusaanidde okussaayo omwoyo ku ebyo Pawulo bye yawandiikira Abakristaayo Abebbulaniya. Lwaki? Kubanga naffe tuli mu mbeera efaananako n’eyo Abakristaayo abo gye baalimu. Mu ‘biseera bino ebizibu,’ abantu ba Yakuwa boolekaganye n’okuyigganyizibwa n’okugezesebwa okutali kumu. (2 Tim. 3:1, 12) Bakiraze nti balina okukkiriza okw’amaanyi era nti beemalidde ku Yakuwa. Kyokka, bangi ku ffe tuli mu mirembe, era tetwolekagana na kuyigganyizibwa kwa maanyi nnyo. Wadde kiri kityo, okufaananako Abakristaayo abaaliwo mu kiseera kya Pawulo, tetusaanidde kukyerabira nti tunaatera okwolekagana n’okugezesebwa okukyasinzeeyo okuba okw’amaanyi!
4. Ekyawandiikibwa ky’omwaka 2016 kye kiruwa, era lwaki kituukirawo?
4 Biki ebinaatuyamba okwetegekera okugezesebwa okw’amaanyi okunaatera okubaawo? Mu kitabo ky’Abebbulaniya, Pawulo ayogera ku bintu ebitali bimu ebisobola okutuyamba okunyweza okukkiriza kwaffe. Ekimu ku bintu ebyo kyogerwako mu lunyiriri olusooka olw’essuula eya 13. Olunyiriri olwo lwe lulondeddwa okuba ekyawandiikibwa ky’omwaka 2016. Lugamba nti: “Mweyongere okwagalana ng’ab’oluganda.”
Ekyawandiikibwa ky’omwaka 2016: “Mweyongere okwagalana ng’ab’oluganda.”
KITEGEEZA KI OKWAGALANA NG’AB’OLUGANDA?
5. Kitegeeza ki okwagalana ng’ab’oluganda?
5 Kitegeeza ki okwagalana ng’ab’oluganda? Ekigambo ky’Oluyonaani phi·la·del·phiʹa Pawulo kye yakozesa kitegeeza ‘okwagala omuntu kw’aba nakwo eri muganda we.’ Okwagala okw’ekika kino kuba kwa maanyi ng’okwo okubaawo wakati w’abantu abalina enkolagana ey’oku lusegere ennyo, gamba ng’ab’eŋŋanda oba ab’emikwano abaagalana ennyo. (Yok. 11:36) Tetweyita bweyisi ba luganda, naye tuli ba luganda ddala. (Mat. 23:8) Bayibuli egamba nti: “Mu kwagala kw’ab’oluganda mwagalanenga mwekka na mwekka. Mu kuwa abalala ekitiibwa mmwe muba musooka.” (Bar. 12:10) Bwe twoleka okwagala ng’okwo awamu n’okwagala okwesigamiziddwa ku misingi okuyitibwa a·gaʹpe, kituyamba okuba n’enkolagana ey’oku lusegere ne bakkiriza bannaffe.
6. Baani Abakristaayo be batwala nga baganda baabwe?
6 Omwekenneenya omu yagamba nti ebigambo “‘okwagalana ng’ab’oluganda,’ tebitera kusangibwa mu bitabo birala okuggyako eby’Abakristaayo.” Abayudaaya oluusi baakozesanga ekigambo “ow’oluganda” ne ku bantu be bataalinako luganda, naye baakikozesanga ku Bayudaaya bannaabwe bokka, so si ku ba mawanga. Kyokka Abakristaayo bava mu mawanga ga njawulo. N’olwekyo Bakristaayo bannaffe bonna tubatwala nga baganda baffe, ka babe nga bava mu ggwanga ki. (Bar. 10:12) Yakuwa atuyigirizza okwagalana ennyo ng’ab’oluganda. (1 Bas. 4:9) Lwaki kikulu okweyongera okwagalana ng’ab’oluganda?
LWAKI TUSAANIDDE OKWEYONGERA OKWAGALANA NG’AB’OLUGANDA?
7. (a) Ensonga esinga obukulu lwaki tusaanidde okwagala bakkiriza bannaffe y’eruwa? (b) Ensonga endala lwaki tusaanidde okweyongera okwagala bakkiriza bannaffe y’eruwa?
7 Esonga esinga obukulu eri nti Yakuwa ayagala tulage bakkiriza bannaffe okwagala. Tetusobola kugamba nti twagala Katonda ate ne tuba nga tetwagala bakkiriza bannaffe. (1 Yok. 4:7, 20, 21) Ate era, buli omu ku ffe yeetaaga munne. Ekyo kikulu nnyo, naddala bwe tuba nga twolekaganye n’embeera enzibu. Pawulo yali akimanyi nti mu kiseera kitono, abamu ku Bakristaayo abo Abebbulaniya baali ba kulekawo amaka gaabwe n’ebintu byabwe. Yesu yali yakiraga nti ekiseera ekyo kyandibadde kizibu nnyo. (Mak. 13:14-18; Luk. 21:21-23) N’olwekyo, okusinga bwe kyali kibadde, Abakristaayo abo baali beetaaga okwagala ennyo baganda baabwe.
8. Kiki kye tulina okukola ng’ekibonyoobonyo ekinene tekinnatandika?
8 Mu kiseera ekitali kya wala, ekibonyoobonyo ekinene kijja kutandika. (Mak. 13:19; Kub. 7:1-3) Mu kiseera ekyo, kijja kutwetaagisa okukolera ku bigambo bino: “Jjangu, eggwanga lyange, oyingire mu bisenge byo, weggalire enzigi zo: weekweke akaseera katono, okutuusa okunyiiga lwe kuliggwaawo.” (Is. 26:20) “Ebisenge” ebyo biyinza okuba nga bikiikirira ebibiina byaffe. Mu bibiina ebyo mwe tukuŋŋaanira okusinza Yakuwa. Naye tekimala kukuŋŋaana bukuŋŋaanyi wamu obutayosa. Pawulo yakubiriza Abakristaayo Abebbulaniya nti bwe bakuŋŋaana awamu buli omu alina okukubiriza munne “okwagala n’okukola ebikolwa ebirungi.” (Beb. 10:24, 25) Tulina okweyongera okwagalana ennyo ng’ab’oluganda, kubanga ekyo kijja kutuyamba nnyo nga twolekana n’ebiseera ebizibu ebijja.
9. (a) Kakisa ki ke tufuna okulaga bakkiriza bannaffe okwagala? (b) Waayo ekyokulabirako ekiraga engeri abantu ba Yakuwa gye balazeemu bakkiriza bannaabwe okwagala.
9 Ne mu kiseera kino ng’ekibonyoobonyo ekinene tekinnatandika, kitwetaagisa okwagala ennyo baganda baffe. Bangi ku bakkiriza bannaffe bakoseddwa nnyo musisi, amataba, omuyaga, sunami, n’obutyabaga obulala. Bakkiriza bannaffe abamu bayigganyizibwa. (Mat. 24:6-9) Ate abamu boolekagana n’obuzibu bw’eby’enfuna olw’okuba abantu bangi mu nteekateeka eno ey’ebintu si benkanya. (Kub. 6:5, 6) Ebizibu ebyo gye bikoma okweyongera, gye tukoma okufuna akakisa okulaga bakkiriza bannaffe okwagala. Wadde ‘ng’okwagala kw’abasinga obungi kuwoze,’ ffe tulina okweyongera okwagala bakkiriza bannaffe.
TUYINZA TUTYA OKWEYONGERA OKWAGALANA NG’AB’OLUGANDA?
10. Biki bye tugenda okulaba?
10 Wadde nga twolekagana n’ebizibu ebitali bimu, tuyinza tutya okweyongera okwagalana ng’ab’oluganda? Biki bye tuyinza okukola okulaga nti twagalana ng’ab’oluganda? Oluvannyuma lw’okugamba nti, “mweyongere okwagalana ng’ab’oluganda,” omutume Pawulo yayogera ku bintu ebitali bimu Abakristaayo bye basobola okukola okulaga bakkiriza bannaabwe okwagala. Ka tulabeyo mukaaga ku byo.
11, 12. Kitegeeza ki okusembeza abagenyi? (Laba ekifaananyi ku lupapula 7.)
11 “Temwerabiranga kusembeza bagenyi.” (Soma Abebbulaniya 13:2.) Ebigambo ‘okusembeza abagenyi’ Pawulo bye yakozesa, obutereevu bitegeeza “okulaga ekisa abantu b’otomanyi.” Ebigambo ebyo bitujjukiza ekyo Ibulayimu ne Lutti kye baakola. Abasajja abo bombi baalaga ekisa abantu be baali batamanyi. Oluvannyuma baakitegeera nti abantu abo baali bamalayika. (Lub. 18:2-5; 19:1-3) Pawulo yakozesa ekyokulabirako kya Ibulayimu ne Lutti okukubiriza Abakristaayo Abebbulaniya okulaga bakkiriza bannaabwe okwagala nga booleka omwoyo ogw’okusembeza abagenyi.
12 Twoleka omwoyo ogw’okusembeza abagenyi nga tukyaza abalala mu maka gaffe okuliirako awamu nabo, okunyumyako nabo, oba okuzziŋŋanamu amaanyi? Ekyo okusobola okukikola, tekitwetaagisa kufumba bijjulo binene; era tetusaanidde kukyaza abo bokka be tulowooza nti nabo basobola okutukyaza oba okubaako kye batukolera. (Luk. 10:42; 14:12-14) Ekiruubirirwa kyaffe kyandibadde kya kuzziŋŋanamu maanyi, so si kuwuniikiriza balala! Wadde nga tuyinza okuba nga tetumanyi bulungi mulabirizi waffe ow’ekitundu oba mukyala we, tufuba okubasembeza? (3 Yok. 5-8) Wadde nga tulina eby’okukola bingi era nga twolekagana n’ebizibu ebitali bimu, ‘tetusaanidde kwerabira kusembeza bagenyi’!
13, 14. Tuyinza tutya ‘okujjukira abo abasibiddwa mu makomera’?
13 “Mujjukirenga abaasibibwa mu kkomera.” (Soma Abebbulaniya 13:3.) Pawulo yali tayogera ku bantu bonna abali mu makomera. Yali ayogera ku baweereza ba Yakuwa abaasibibwa olw’okukkiriza kwabwe. Pawulo w’awandiikira Abakristaayo Abebbulaniya ebigambo ebyo, yali amaze emyaka ng’ena ng’ali mu kkomera. (Baf. 1:12-14) Yeebaza nnyo bakkiriza banne ‘olw’okulumirirwa abo abali mu kkomera.’ (Beb. 10:34) Wadde nga waaliwo abo abaayamba Pawulo butereevu ng’ali mu kkomera, Abakristaayo Abebbulaniya baali wala nnyo okuva Pawulo we yali. Kati olwo baali basobola batya okumujjukira? Ekyo baali basobola okukikola nga bafuba okumusabira.
14 Leero, bakkiriza bannaffe abali mu makomera bayinza okuba nga bali wala okuva we tubeera. Tuyinza obutasobola kubawa butereevu buyambi ng’obwo ababali okumpi bwe basobola okubawa. Naye tusobola okulaga nti twagala bakkiriza bannaffe abo nga bulijjo tubajjukira mu ssaala zaffe, nga tusaba Yakuwa okubayamba. Ng’ekyokulabirako, bwe tuba tusaba, tujjukira baganda baffe ne bannyinaffe, oluusi n’abaana abali mu makomera mu Eritrea, nga mu bano mwe muli Paulos Eyassu, Isaac Mogos, ne Negede Teklemariam, kati abamaze emyaka egisukka mu 20 nga basibiddwa?
15. Tuyinza tutya okussa ekitiibwa mu bufumbo bwaffe?
15 “Obufumbo bubeerenga bwa kitiibwa eri bonna.” (Soma Abebbulaniya 13:4.) Era tusobola okulaga bakkiriza bannaffe okwagala nga tufuba okuba abalongoofu. (1 Tim. 5:1, 2) Ng’ekyokulabirako, ow’oluganda oba mwannyinaffe bwe yeegatta ne mukkiriza munne atali munne mu bufumbo, ekyo kikosa mukkiriza munne oyo awamu n’ab’omu maka ge. Ate era ekyo kireetera abalala mu kibiina okulekera awo okwesiga abo ababa beenyigidde mu kikolwa ekyo. (1 Bas. 4:3-8) Ate lowooza ku ngeri mwannyinaffe gy’ayinza okuwuliramu singa akizuula nti omwami we alaba ebifaananyi eby’obuseegu. Ddala omwami we bw’akola bw’atyo, aba alaga nti ayagala mukyala we era nti assa ekitiibwa mu nteekateeka y’obufumbo?
16. Okuba abamativu kitusobozesa kitya okulaga bakkiriza bannaffe okwagala?
16 “Mubeerenga bamativu ne bye mulina.” (Soma Abebbulaniya 13:5.) Bwe twesiga Yakuwa kituyamba okuba abamativu. Bwe tuba abamativu kitusobozesa okuba n’endowooza ennuŋŋamu ku bintu. (1 Tim. 6:6-8) Kituyamba okukiraba nti enkolagana yaffe ne Yakuwa awamu ne bakkiriza bannaffe ya muwendo nnyo okusinga ssente oba eby’obugagga. Omuntu omumativu teyeemulugunya, tatolotooma, taba awo nga buli kaseera anoonyereza ensobi mu balala, era taba na buggya wadde omululu, ebintu ebisobola okutulemesa okulaga bakkiriza bannaffe okwagala. Bwe tuba abamativu, kituyamba okwoleka omwoyo omugabi.
17. Bwe ‘tuba abagumu’ kituyamba kitya okulaga bakkiriza bannaffe okwagala?
17 “Tubeere bagumu.” (Soma Abebbulaniya 13:6.) Okwesiga Yakuwa kituyamba okugumira ekizibu kyonna kye tuyinza okwolekagana nakyo. Bwe tuba abagumu kituyamba okuba n’endowooza ennuŋŋamu. Bwe tuba n’endowooza ennuŋŋamu, tuba tusobola okulaga bakkiriza bannaffe okwagala nga tubabudaabuda era nga tubazzaamu amaanyi. (1 Bas. 5:14, 15) Ne mu kiseera ky’ekibonyoobonyo ekinene ekijja okuba ekizibu ennyo, tujja kusobola ‘okuyimirira busimba, era tujja kusobola okuyimusa emitwe gyaffe,’ nga tukimanyi nti okununulibwa kwaffe kunaatera okutuuka.
18. Tuyinza tutya okulaga okwagala eri abakadde mu kibiina?
18 “Mujjukirenga abo ababakulembera.” (Soma Abebbulaniya 13:7, 17.) Bwe tulowooza ku mirimu egitali gimu abakadde gye bakola ate nga tebasasulwa, kituleetera okweyongera okubaagala n’okubasiima olw’ebyo bye bakola. Tetwagala kukola kintu kyonna kiyinza kubamalako ssanyu oba okubaleetera okusinda. Bwe tuba abawulize gye bali era ne tubagondera, tuba tukiraga nti ‘tubaagala era nti tubassaamu nnyo ekitiibwa olw’omulimu gwe bakola.’
MWEYONGERE OKUKIKOLA KU KIGERO EKISINGAWO
19, 20. Tuyinza tutya okweyongera okulaga bakkiriza bannaffe okwagala?
19 Tewali kubuusabuusa nti Abajulirwa ba Yakuwa bamanyiddwa ng’abantu abaagalana ennyo. Bwe kityo bwe kyali ne mu kiseera kya Pawulo. Wadde kyali kityo, Pawulo yakubiriza bakkiriza banne bonna okweyongera okwoleka okwagala ku kigero ekisingawo. (1 Bas. 4:9, 10) Ekyo kiraga nti ffenna tusobola okwongera ku kwagala kwe tulaga bakkiriza bannaffe!
20 Buli lwe tunaatunuuliranga ekyawandiikibwa ky’omwaka, tusaanidde okufumiitiriza ku bibuuzo bino: Nnyinza ntya okweyongera okwoleka omwoyo ogw’okusembeza abagenyi? Nnyinza ntya okujjukira bakkiriza bannange abali mu kkomera? Nkiraga nti nzisa ekitiibwa mu nteekateeka y’obufumbo? Kiki ekiyinza okunnyamba okuba omumativu? Nnyinza ntya okweyongera okukiraga nti nneesiga Yakuwa? Nnyinza ntya okwongera okugondera abo abatwala obukulembeze mu kibiina? Bwe tufuba okulongoosa mu bintu ebyo omukaaga, olwo nno ekyawandiikibwa ky’omwaka tekijja kuba kipande bupande ekitimbiddwa ku kisenge mu kizimbe mwe tukuŋŋaanira. Kijja kutujjukizanga okukolera ku bigambo bino: “Mweyongere okwagalana ng’ab’oluganda.”
^ [1] (akatundu 9) Okusobola okulaba engeri Abajulirwa ba Yakuwa gye booleseemu okwagala nga waguddewo obutyabaga, laba Watchtower eya Jjulaayi 15, 2002, lup. 8-9, n’ekitabo Jehovah’s Witnesses


text:
Okwaŋŋanga Ebizibu eby’Amaanyi
Okubonaabona
Lwaki Katonda Akyaleseewo Obubi n’Okubonaabona?
Obubi bwatandika butya, era lwaki Katonda akyabuleseewo? Okubonaabona kuliggwaawo
Lwaki Katonda Yaleka Ekitta Bantu Okubaawo?
Bangi beebuuza ensonga lwaki Katonda ow’okwagala akkiriza okubonaabona. Bayibuli erimu eby’okuddamu ebimatiza!
Okufiirwa Omuntu Wo
Bw’Ofiirwa Omuntu Wo
Omuntu ayinza atya okuguma ng’afiiriddwa? Waliwo essuubi lyonna abantu baffe abaafa baliddamu okuba abalamu?
Nnyinza Ntya Okugumira Ennaku Yange?
Kiba kirungi okukweka abalala ennaku gy’olina?
Muzadde Wo bw’Afa
Okufiirwa omuzadde kiruma nnyo. Kiki ekiyinza okuyamba abaana okwaŋŋanga embeera eyo?
Abaana Abalina Ennaku olw’Okufiirwa ab’Eŋŋanda Zaabwe
Bayibuli yayamba etya abavubuka basatu nga bafiiriddwa bazadde baabwe?
Biki Ebikakasa nti Abaafa Bajja Kuzuukira?
Bayibuli ewa ensonga bbiri ezitukakasa nti wajja kubaawo okuzuukira.
Tuliddamu Okulaba Abaafa?
Kiki ekitutuukako bwe tufa? Tuliddamu okulaba abaagalwa baffe abaafa?
Obutyabaga
By’Oyinza Okukola nga Waguddewo Akatyabaga
Amagezi gano gasobola okukuyamba okuwonawo awamu n’abalala.


text:
Ebyafaayo bya Bayibuli
Engeri Bayibuli Gye Yatutuukako
Tuli bakakafu nti ebyo ebiri mu Bayibuli leero by’ebyo byennyini ebyali mu biwandiiko bya Bayibuli ebyasooka.
Abantu Tebaasobola Kusaanyaawo Bayibuli
Bannabyabufuzi n’abakulembeze b’amadiini baagezaako okuziyiza abantu okuba ne Bayibuli, okuzibunyisa, oba okuzivvuunula. Naye balemereddwa.
Tukakasa tutya nti Bayibuli Ntuufu?
Bwe kiba nti Bayibuli kigambo kya Katonda, tewali kitabo kirala kye tuyinza kugigeraageranyaako.
Abantu Tebaasobola Kukyusa Bubaka Obuli mu Bayibuli
Abantu abamu bagezezzaako okukyusa obubaka obuli mu Bayibuli. Lwaki tebaasobola kubukyusa?


text:
Guno gwe muwendo gw'abayizi ba P.7 ogukyasinze obunene mu byafaayo bya Uganda okuyita ebibuuzo bya P7 ebyakamalirizo, nga guli waggulu okusinga ogw'abayizi 541,089 abaayise PLE ow'omwaka 2016.
Abayizi bano 571,252 be bamu ku bayizi 646,190 ba P.7 okuva mu masomero 12,751 okwetoolola Uganda yonna abaatudde ebibuuzo bya PLE nga 2 ne 3 November 2017.
Minisita w'Ebyenjigiriza, Muky. Janet Kataha Museveni yafulumizza ebyava mu bigezo bino ku mukolo ogwategekeddwa mu ofiisi empya eya Pulezidenti okumpi ne Palamenti nga gwetabiddwaako Minisita w'eggwanga ow'ebyenjirizi eby'amatendekero aga waggulu, Dr. JC Muyingo, Minisita omubeezi ow’Ebyenjigiriza ebisookerwako, Rosemary Senninde n'abakungu ba Minisitule n'ekitongole ky'ebigezo mu ggwanga ekya UNEB.
Akulira UNEB, Mw. Dan Odongo yasoose kwanjula ebyavudde mu PLE n'oluvannyuma n'abikwasa ssentebe wa UNEB Polof. Mary Okwakol ekitabo obwaguuga omuli buli kalonda yenna ku PLE eyabikwasizza Minisita Muky. Museveni n'abifulumya mu butongole.
Odongo yategeezezza ku mulundi guno abayizi baayise nnyo okusinga emyaka emirala gyonna n'annyonnyola nti abayizi 571,252 abaayise, kitegeeza nti ku buli baana 100 abaatudde PLE, abaana 91 baabiyise.Omwaka ogwaggwa (2016), abayizi 541,089 be baayita PLE nga bano baali ebitundu 87 ku 100 ate nga mu mwaka 2015 abayizi abaayita PLE baali ebitundu 86.2 ku 100.
ABAANA BA UPE BONGEDDE OKUVUGANYA
Odongo yannyonnyodde nti abaana ab’omu masomero aga UPE batandise okuvuganya n’ab’omu masomero ag’obwannannyini
Mu PLE wa 2017 abaana abatuulidde mu masomero aga UPE baabadde 466,235 nga bano bali ebitundu 72 ku buli 100 so nga abatuulidde mu masomero ag’obwannannyini baabadde 179,955 nga bano bali ebitundu 28 ku 100.
Ku bayizi aba UPE, abaayitidde mu guleedi esooka bali 18,363 songa ku baatuulira mu g’obwannannyini abaayitidde mu guleedi esooka bali 38,819
Abayizi ba UPE abaayitidde mu guleedi eyookubri bali 199,222 nga bano baasinze obungi ab’omu masomero ag’obwannanyini abaabadde 94,704.
Wabula Odonga yategeezezza nti abaana aba UPE bangi abaagwa PLE okusinga ab’omu masomero ag’obwannanyini nga ku luno aba UPE abaagudde baabadde 49.647 nga by’ebitundu 11 ku 100 songa ab’omu masomero ag’obwannanyini abaagudde PLE bali 7,702, nga bye bitundu 4 ku 100.
72,256 BAAGUDDE PLE
Ku bayizi 646,190 abaatudde PLE abaana 72,256, bambi ebibuuzo byabayisizza bubi nga baagudde era tebalina mukisa gwonna ogw’okweyongerayo okuggyako okuddamu P7.
Ku baana abo 72,256 ebibuuzo be byayisizza obubi, abaana 57,354 baagudde enkoona n'enywa nga kino kitegeeza nti ku buli baana 100 abaatudde, abaana 9 baagudde PLE n'olwekyo balina kuddamu P.7
Bo abaana 14,902 , ebibuuzo byonna tebaabikola ku bimalayo olw'ensonga ezitamanyiddwa era tebalina guleedi gye baassiddwamu n'olwekyo nabo okufaananako nga bali abaagwiiridde ddala, nabo balina kuddamu P.7.


text:
Ebyobusuubuzi
Abakola amazzi bajulidde
Ali Mivule
July 2nd, 2013
Abakozi b’amazzi n’abasogola juice bakusimbira ekuuli omusolo omupya ku mazzi.3 Bamu basisisnkanyeemu minister w’ebyobusuubuzi Amelia Kyambadde bagambye nti ekikolw akya gavumenti kyabakuba wala n’okubalekera ebibuuzo ku mugaso gw’okwegatta ku mawnaga amalala. Bakulembeddwaamu Gordon Wavamunno nga bagaala omusolo guno okukendeera okuva ku bitundu 15 […]
URA Etabukidde Banabyabufuzi Kubyembalirira
Ali Mivule
June 14th, 2013
Ekitongole ekiwooza kikangukidde abo bonna nadala banabyabufuzi abatandisse okwogerera embalirira ye gwanga amafuukule. Akulira ekitongole kino Allen Kagina agamba embalirira eno siyakunyigiriza muntu yenna wabula yakubayamba okukungaanya omusolo gwebeetaga Ono agamba nti amazima gali nti emisolo egimu gireteddwa kutaasa bantu […]
Kkampuni zigaddwa
Ali Mivule
June 5th, 2013
Kkampuni bbiri ezikola obuveera zigaddwa lwakubeera mu mbeera mbi. Abakozi mu kkampuni eno beebadde basing okubonaboona ng’abasinga bavunze engalo n’ebigere olwwedaggala lyebakwatamu n’okulinnyamu. Kkampuni zino kuliko emanyiddwa nga Lida ne Eon nga zonna zikolala Mbalala mu district ye mukono. Abalwanirira eddemeb ly’abakozi beebasooka […]
Mukkakkane
Ali Mivule
May 8th, 2013
Bannayuganda abakkakkalabiza egyaabwe mu ggwanga lya South Sudan basabiddwa okukuuma obukkakamu. Bano batiisizzatiisiza nga bwebagenda owkekalakaasa mu ngeri y’okuwaknya eky’okuttibwa kwa bannaabwe 2. Abasuubuzi bano bagamba nti nabob agenda kukyuukira abadinka ababatulugunya . Ssenkaggale wa poliisi Maj Gen Kale Kaihur wabula agaba […]
Airtel eguze Warid
Ali Mivule
April 23rd, 2013
Terukyaali lugambo nti kampuni ya airtel eguze ginaawo wyamasimu eya warid telekom. Bharti Airtel kati yaakugatta ku bakistooma baaayo obukadde 4.6 , obulala 2.8 obwa warid okuweza obukadde 7.4 . Akulira ebyemirimu mu Airtel mu Uganda , Manoj Kohli, agamba kino kyebatuuseko kyaamanyi dala era […]
Amafuta bagabba
Ali Mivule
April 18th, 2013
Obadde okimanyi nti mafuta agassbwa mu mmotok aagasinag tegawera Ab’ekitongole ekikola ku mutindo mu ggwanga bagamba nti amasundiro g’amafuta agasinga galian ebyuuma ebifu ebibala omufuulo. Akulira ekitongole kino, Ben Mayindo agtegeezezza ababaka ku kakiiko k’ebybosuubuzio nga abaddukanya ebyuuma bino bwebabitigiinya okukkakkana nga babbye […]
Natti zivuddewo
Ali Mivule
March 25th, 2013
Ab’omukago gw abulaaya baggye natti ku bakungu 81 okuva mu ggwnaga lay Zimbabwe Kino kididiridde akalulu k’ekikungo akatabaddemu kavuyo mu ggwnaga lino nga bannanasi balonda ku ssemateeka w’eggwanga Kyokka ye kinvinvi Robert Mugabe, Natti zebamussaako zisigaddewo n’abayambi bbe abalala 10 Abakungu bano balai […]
Ebeeyi y’amata yakulinnya
Ali Mivule
March 19th, 2013
Abawooerwa amata beesibe bbiri Gavumenti erangiridde ng’ebeeyi yamata n’ebikolebw amu ata bwegenda okulinnya. Minister akola ku byensolo, maj Bright Rwamirama agaba nti kino kivudde ku kukaka abasunzi b’amata okubeera nebyuuma by’omulembe Rwamirama agaba nti mu kadde kano akakadde kano, amata agaweza liita akakadde […]
Abe Nsambya basenguddwa
Ali Mivule
February 25th, 2013
Baneekolera gyange abasoba mu 300 beebasenguddwa e nsambya nga kigambibwa nti ekifo kino kyaguliddwa omugagga Hassana Basajja Balaba. Abagobeddwa beebatunda sayidi boodi, kabada n’ebilala ku luguudo lwe Gaba. Abamu ku babazzi naababumba aboogedwako naffe bagamba nti baludde nga bawa obusuulu mu kitongole ky’eggaali y’omukkawabula nga […]
Baasi za Pioneer tezikyatambula
Ali Mivule
February 14th, 2013
Bannakampala abakozesa baasi za pioneer bubakeredde. Baasi zino ziwambiddwa lwabutasasula misolo. Ab’ekitongole ekiwooza ekya URA bagamba nti kkampuni ya pioneer bagibanja obuwumbi 8 mu misolo. Baasi zino ezibadde zakaweza omwaka bukyanga zitandika zibadde ziyambyeeko ba mufuna mpola okutambulira ku beeyi ensaamusaamu


text:
Ian Pro pon the beats Spice Diana Bano batemu butemu Tebawuliriza tuli ku kizibu Aaah anti kale (Anti kale) N’ekyo kiggwa kale (Kiggwa kale) Kantu katono kakutemya embale Nkibuuse kale (Anti kale) Aaah anti kale (Anti kale) N’ekyo kiggwa kale (Kiggwa kale) Kantu katono kakutemya embale Nkibuuse kale (Anti kale) Bano mbabuuse gyoliva ne gy’oligenda beebamu Ebirooto byabwe n’ebikolwa by’ebimu Tebawena ah Nga balumya ho! Batugumya mitima basibisa byayi Mbu batufaako kumbe basiba kawaani Bakola by’amajaani basaba sukaali Mbu beeyita b’askari (Burn) Tebalina kisa batunyiga ng’ennyaanya Ne gw’osinga agamba kimu…Read More
Day: December 6, 2017
Drum Lyrics – Lydia Jazmine
Mine Finally Shine Boy you and me Fly In another league Mine Finally Shine Boy you and me Fly In another league I’mma put you in another league Tell me how you like it Why you like it? Tell me how you like it I’mma make you righteous Why frightened? Don’t try to hide it Got a bigger booty than Bombay Bigger booty than Bombay Eh eh Hoppin’ it’ll spice it It’ll spice it Just for your liking No Just for your liking Ooh Just for your liking No Just…Read More
Yele Lyrics – Eddy Kenzo
Oh Yele mufirika Oh Yele mumerika Oh Yele muyindiya Number one Yele ah Yele oh Yele ah Yeah Yeah Yeah eh Yele wakankubidde Yele okawaŋŋamudde Yele ofumba biyidde Yele ggwe akulembedde Yele (Yele) Yele (Yele) Njagala omanye babe Lwonna ggwe lw’oyitako ewange Onnemya otulo nange Nga ntawuka mu kisenge Nga nkunoonya Nv’eno nzira eno Yeah Nkwemaliddeko Nkusuubiramu nnyo eh eeh Nkumiising-a Nkumissing-a nga munnyo mu nva Yele Eeeh Eeeh Oh girl enkya no Sema now that you love me girl Oh yeah this is crazy Kuba laavu enkutte mpunze Yele…Read More
Tikkula Lyrics – Rema
Heh! Crouch Nsumuulula Hee Aah Tikkula Nsumuulula Byonna ebyansiba obwedda Ssisiitira nnyiganyiga uh Tikkula Nsumuulula Byonna ebyansiba obwedda Ssisiitira nnyiganyiga Hee, Aah Darling nkumaakinze N’ebyange mbiseetinze Oli wa njawulo ku bitonde ebirala Omukwano nguwoominze Neetimbye ebimuli nzenna Jangu eno omasaaginge Nkutunuulira nkutya darling wange Ky’ova olaba nga nemoola Tontwaala ng’owamaalo oh Akaviiri ke kapya Kikwano kyange Oba nze alaba nzekka Nzuukuse bwe mba nfreezinze eh Aah mukwano nina obudde Ndi mu mood ndowooza ggwe Ntikkula naawe, aah Oluusi neebuuza Mu balungi b’olabye mu nsi Ddala nze ani gwe weekwata? Mbadde…Read More
Batutunze Lyrics – Ziza Bafana
Batutunze bageziwadde nnyo Ensi yo bagitunze my God Nkaaba mununge Nkaaba ng’eno ensolo ku ttale eno ennunge Namunungu ezzaawo Mukama ensi bagitunze Gye watonda abantu mwattu byo abitunze Bangi batutunze tebalaba naye batutunze Nkaaba nga nno mpunze Nkaabira kimu ensi yange bagitunze Emigabo gyo bagitunze Tufugibwa balina ennimi zaabwe ezo bagirunze Beerabidde eby’obuwangwa Ennimi zaabwe eggwanga lyabwe balitunze Maama gye tulaga enzikiza ekutte maama, dada Musomesa biki abaana bammwe? Nammwe kyemulaga ekyo enkya Abaana bammwe kye balaba Muvude mu byammwe eby’okwefuga Eby’okulya bye mweyiggira Mugenze n’ebyabi bye mwasoma Muwoza article…Read More


text:
Omwaka 2017 buli omu yaguyingira asuubira bingi naye gwagenze okugwaako ng’abantu balemeddwa era bagwevuma.
Abamu kubbo mwemuli ne DJ Alberto Alipacho owa Club Guvnor ne Amsta sounds era embeera yagaanye nasalawo okudda mukyalo.
Okusinzira abamu ku mikwano gye, DJ Alberto abadde asukiridde okuganza abakyala abenjawulo omuli obuwala obuto n’abakazi abakadde kyokka mu kiseera kino tewali wadde eyinza kumujjukira.
DJ Alberto okwagala ennyo okunyenya ensigo, y’emu ku nsonga lwaki Kampala yamulemye era mu kiseera kino yazzeeyo mu kyalo.


text:
Bino wandyagadde okubisoma mu %%?
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
3 Bangi ku mmwe temusaanidde kuba bayigiriza, baganda bange, kubanga mumanyi nti tujja kusalirwa omusango ogusinga obunene.+
2 Emirundi mingi ffenna tusobya.+ Omuntu yenna bw’aba tasobya mu kigambo, aba yatuukirira, ng’asobola okufuga omubiri gwe gwonna.
3 Bwe tussa ebyuma mu bumwa bw’embalaasi zisobole okutugondera, tuba tusobola okufuga omubiri gwazo gwonna.
4 N’amaato, wadde nga manene nnyo era nga gatwalibwa omuyaga ogw’amaanyi, gagobebwa n’enkasi entono ennyo ne gagenda eyo omugoba gy’aba ayagadde.
5 Olulimi nalwo bwe lutyo, kitundu kitono eky’omubiri naye lwewaana nnyo. Akaliro akakoleeza ekibira ekinene nga kaba katono nnyo!
6 Olulimi nalwo muliro.+ Olulimi kitundu kya mubiri gwaffe ekijjudde obutali butuukirivu, kubanga lwonoona omubiri gwonna,+ lusobola okuzikiriza obulamu bw’omuntu era luzikiriza nga Ggeyeena.
7 Kubanga buli kika ky’ensolo ey’omu nsiko, n’ebinyonyi, n’ebyewalula, n’eby’omu nnyanja, bisobola okufugibwa era bifugibwa abantu.
8 Naye tewali muntu asobola kufuga lulimi. Kye kintu eky’akabi ekitafugika, era lujjudde obusagwa obutta.+
9 Lwe tukozesa okutendereza Yakuwa Kitaffe, kyokka ate ne tulukozesa okukolimira abantu abaatondebwa “mu kifaananyi kya Katonda.”+
10 Akamwa akatendereza era ke kamu akakolima.
Baganda bange, ebintu bino tebisaanidde kubaawo.+
11 Amazzi amalungi n’agakaawa gayinza okuva mu nsulo emu?
12 Baganda bange, omutiini gusobola okubala ezzeyituuni, oba omuzabbibu okubala ettiini?+ N’amazzi ag’omunnyo tegayinza kuvaamu mazzi malungi.
13 Ani mu mmwe alina amagezi n’okutegeera? Omuntu oyo abe n’empisa ennungi eziraga nti buli ky’akola akikola mu bukkakkamu obusibuka mu magezi.
14 Naye bwe muba n’obuggya obw’amaanyi+ n’okuyomba+ mu mitima gyammwe, mulemenga kwewaana.+ Bwe mukola mutyo, muba mulimba.
15 Gano si ge magezi agava waggulu, naye ga mu nsi,+ ga nsolo, ga badayimooni.
16 Kubanga awaba obuggya n’okuyomba wabaawo okutabuka na buli kintu ekibi.+
17 Naye amagezi agava waggulu okusooka malongoofu,+ ga mirembe,+ si makakanyavu,+ mawulize, gajjudde obusaasizi n’ebibala ebirungi,+ tegasosola,+ era tegaliimu bunnanfuusi.+
18 Ate era, ekibala eky’obutuukirivu, ensigo yaakyo esigibwa mu mbeera ez’emirembe+ okuganyula abo abaleeta emirembe.+
Weereza Abalala
Weereza Abalala
ENKYUSA EY'ENSI EMPYA EY'EBYAWANDIIKIBWA EBITUKUVU
Yakobo 3
Luganda
Soma Bayibuli ku Intaneeti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
EKIGAMBO KYA KATONDA KYA BUGAGGA | ESEZA 1-5
Eseza Yalwanirira Abantu ba Katonda
Eseza yayoleka okukkiriza okw’amaanyi n’obuvumu ng’alwanirira abantu ba Katonda
Omuntu eyagenda eri kabaka nga tayitiddwa yabanga asobola okuttibwa. Waali wayiseewo ennaku 30 nga kabaka tayita Eseza kugenda gyali
Kabaka Akaswero era nga kirabika ye yayitibwanga Zakisiisi I, yali mukambwe nnyo. Lumu yalagira ne basalamu omusajja ebitundu bibiri, abeere ekyokulabirako eri abalala. Ate era mukyala we Vasuti bwe yamujeemera, yamuggya ku bwa nnaabakyala
Eseza yalina okubotola ekyama nti Muyudaaya, era n’okumatiza kabaka nti omuwabuzi we gwe yali yeesiga yali amulimbye


text:
Ebintu Bino “Bitegeeze Abasajja Abeesigwa”
“[Ebintu bino] bitegeeze abasajja abeesigwa basobole okuba n’ebisaanyizo eby’okuyigiriza abalala.”
ENNYIMBA: 123, 53
1, 2. Ndowooza ki bangi gye balina ku mirimu gye bakola?
ABANTU abasinga obungi beetwala okuba ab’omuwendo oba abatali ba muwendo okusinziira ku mirimu gye bakola. Mu mawanga agamu, ekimu ku bibuuzo omuntu by’asooka okukubuuza ng’akusanze kiri nti, “Okola mulimu ki?”
2 Oluusi Bayibuli eyogera ku bantu n’eraga n’emirimu gye baakolanga. Ng’ekyokulabirako, Bayibuli egamba nti ‘Matayo yali musolooza wa musolo’; ‘Simooni yali muwazi w’amaliba’; era nti ‘Lukka yali musawo omwagalwa.’ (Mat. 10:3; Bik. 10:6; Bak. 4:14) Ate era oluusi Bayibuli eyogera ku bantu n’eraga n’emirimu Katonda gye yabawa. Ng’ekyokulabirako, eraga nti Dawudi yali kabaka, Eriya yali nnabbi, era nti Pawulo yali mutume. Abasajja abo baali batwala emirimu Katonda gye yabawa nga mikulu nnyo. Naffe bwe tuba n’obuvunaanyizibwa mu kibiina tusaanidde okubutwala nga bukulu nnyo.
3. Lwaki kikulu ab’oluganda abakuze mu myaka okutendeka abato? (Laba ekifaananyi waggulu.)
3 Bangi ku ffe tunyumirwa emirimu gye tukola mu kibiina kya Yakuwa era twandyagadde okweyongera okugikola. Naye eky’ennaku, okuva Adamu bwe yayonoona, abantu bazzenga bakaddiwa, ne kiba nti omulembe ogumu guvaawo ate omulala ne guddawo. (Mub. 1:4) Leero, kino kireeseewo okusoomooza kwa maanyi mu kibiina kya Yakuwa. Omulimu gw’okubuulira abantu ba Yakuwa gwe bakola gweyongedde obunene, era ekibiina kya Yakuwa kikozesa tekinologiya ali ku mulembe okusobola okutuusa amawulire amalungi ku bantu bangi nga bwe kisoboka. Kyokka oluusi bakkiriza bannaffe abakaddiye kibazibuwalira okutuukana n’enkyukakyuka ng’ezo eziba zizzeewo. (Luk. 5:39) Okugatta ku ekyo, ab’oluganda abato baba n’amaanyi mangi okusinga ku b’oluganda abakuze mu myaka. (Nge. 20:29) N’olwekyo, kiba kya magezi ab’oluganda abakuze mu myaka okutendeka abo abakyali abato okwetikka obuvunaanyizibwa mu kibiina.
4. Lwaki abamu kibazibuwalira okukwasa abalala obuvunaanyizibwa? (Laba akasanduuko “Lwaki Abamu Tebakwasa Balala Buvunaanyizibwa.”)
4 Abamu ku b’oluganda abatwala obukulembeze mu kibiina bayinza okukisanga nga kizibu okukwasa abo abakyali abato obuvunaanyizibwa. Abamu ku bo kibanakuwaza bwe balowooza ku ky’okulekera awo okukola omulimu ogumu ogw’enjawulo gwe babadde banyumirwa okukola. Abalala batya nti ab’oluganda abato tebasobola kukola bintu bulungi nga bo bwe babikola. Ate abalala bagamba nti tebalina budde kutendeka balala. Kyokka ab’oluganda abato basaanidde okwewala obutaba bagumiikiriza singa bawulira nti baluddewo okuweebwa obuvunaanyizibwa obulala mu kibiina.
5. Bibuuzo ki ebigenda okuddibwamu mu kitundu kino?
5 Mu kitundu kino, tugenda kulaba eby’okuddamu mu bibuuzo bino ebibiri: Ekisooka, ‘Ab’oluganda abakulu bayinza batya okuyamba abato okwetikka obuvunaanyizibwa mu kibiina, era ekyo lwaki kikulu?’ (2 Tim. 2:2) Eky’okubiri, ‘Lwaki kikulu abato okuba n’endowooza ennuŋŋamu nga bakolera wamu n’ab’oluganda abakaddiye, era lwaki basaanidde okubayigirako? Okusobola okuddamu ebibuuzo ebyo, ka tusooke tulabe engeri Kabaka Dawudi gye yayambamu mutabani we okusobola okwetikka obuvunaanyizibwa obw’amaanyi.
DAWUDI YATEEKATEEKA SULEMAANI ERA N’AMUWAGIRA
6. Kiki Kabaka Dawudi kye yali ayagala okukola, naye kiki Yakuwa kye yamugamba?
6 Oluvannyuma lw’okumala emyaka mingi ng’abundabunda, Dawudi yafuuka kabaka n’atandika okubeera mu nnyumba erabika obulungi ennyo. Kyokka, kyamunakuwaza nnyo okulaba nti tewaali “nnyumba,” oba yeekaalu, yali ezimbiddwa era n’eweebwayo eri Yakuwa. Bwe kityo yagamba nnabbi Nasani nti: “Laba, nze nsula mu nnyumba ya miti gya ntolokyo naye essanduuko ey’endagaano ya Yakuwa eri mu weema.” Nasani yamuddamu nti: “Kola kyonna ekiri mu mutima gwo, kubanga Katonda ow’amazima ali naawe.” Naye ekyo Yakuwa si kye yali ayagala. Yagamba Nasani agambe Dawudi nti: “Si ggwe ojja okunzimbira ennyumba ey’okubeeramu.” Wadde nga Yakuwa yalaga nti yandyeyongedde okuwa Dawudi emikisa, Yakuwa yagamba nti Sulemaani, mutabani wa Dawudi, ye yali agenda okumuzimbira yeekaalu. Kiki Dawudi kye yakola?
7. Dawudi yakola ki nga Yakuwa amugaanye okuzimba yeekaalu?
7 Dawudi yali ayagala nnyo okuzimbira Yakuwa ennyumba, era okuba nti yali tagenda kugizimba kiteekwa okuba nga kyamunakuwaza nnyo. Wadde kyali kityo, yawagira omulimu gw’okuzimba yeekaalu mutabani we Sulemaani gwe yali agenda okukola. Dawudi yateekateeka abakozi, era n’akuŋŋaanya zzaabu, ffeeza, ekikomo, ekyuma, n’emiti ebyali bigenda okukozesebwa. Dawudi teyadda awo kulowooza ku ani eyandiweereddwa ekitiibwa olw’okuzimba yeekaalu. Mu butuufu yeekaalu eyo yayitibwa yeekaalu ya Sulemaani, so si yeekaalu ya Dawudi. Wadde kyali kityo, Dawudi yagamba Sulemaani nti: “Kaakano mwana wange, Yakuwa k’abeere naawe era buli kimu kikugendere bulungi ozimbe ennyumba ya Yakuwa Katonda wo nga bwe yakwogerako.”
8. Lwaki Dawudi yali asobola okulowooza nti Sulemaani yali tagwana kuzimba yeekaalu, naye kiki kye yakola?
8 Soma 1 Ebyomumirembe 22:5. Dawudi yali asobola okulowooza nti Sulemaani yali tagwana kukola mulimu ogwo ogwali omukulu ennyo. Yeekaalu eyali egenda okuzimbibwa yali egenda kuba “matiribona,” kyokka ng’ate mu kiseera ekyo Sulemaani yali ‘akyali muto era nga talina bumanyirivu.’ Naye, Dawudi yali mukakafu nti Yakuwa yandiyambye Sulemaani okukola omulimu gwe yali amukwasizza. Bwe kityo, essira Dawudi yalissa ku kubaako ky’akolawo okuwagira omulimu gw’okuzimba yeekaalu. Dawudi yakuŋŋaanya mu bungi ebintu ebyali bigenda okukozesebwa mu kuzimba.
FUNA ESSANYU ERIVA MU KUTENDEKA ABALALA
9. Kiki ekiyinza okuyamba ab’oluganda abakaddiye okuba abeetegefu okukwasa ab’oluganda abato obuvunaanyizibwa? Waayo ekyokulabirako.
9 Ab’oluganda abakaddiye tebasaanidde kuggwaamu maanyi ng’ekiseera kituuse okukwasa ab’oluganda abato obuvunaanyizibwa bwe babadde balina. Mu butuufu, abato bwe batendekebwa, kiyamba omulimu Yakuwa gw’atukwasizza okutambula obulungi. Abakadde mu kibiina kyandibasanyusizza nnyo okulaba ng’ab’oluganda be baatendeka bakola emirimu gye baakolanga. Ng’ekyokulabirako, lowooza ku taata ayigiriza mutabani we okuvuga emmotoka. Mutabani we bw’aba akyali muto, atunuulira butunuulizi engeri kitaawe gy’avugamu emmotoka. Omulenzi oyo bw’agenda akula, taata we amunnyonnyola ekyo ky’akola. Omulenzi oyo bw’aweza emyaka nga 18, taata we atandika okumuyigiriza okuvuga emmotoka. Bw’ayiga okuvuga emmotoka, ebiseera ebimu taata we amuleka n’amuvuga. Taata we bw’agenda akaddiwa, emirundi egisinga aleka mutabani we okumuvuga, si na kindi okumulekera ddala n’amuvuga. Taata omulungi, asanyuka nnyo okulaba nga mutabani we amuvuga. Mu ngeri y’emu, ab’oluganda abakaddiye kibasanyusa nnyo okulaba ng’abato be baatendeka bakola emirimu gye baakolanga.
10. Musa yali atwala atya ebitiibwa n’obuyinza?
10 Ab’oluganda abakaddiye basaanidde okwewala okukwatirwa abalala obuggya. Lowooza ku ngeri Musa gye yeeyisaamu abalala mu lusiisira lwa Isirayiri bwe baatandika okweyisa nga bannabbi. (Soma Okubala 11:24-29.) Yoswa yali ayagala okubakomako. Naye Musa yamugamba nti: “Okwatiddwa obuggya ku lwange? Tokwatibwa buggya ku lwange; nnandyagadde abantu ba Yakuwa bonna babeere bannabbi era Yakuwa abawe omwoyo gwe!” Musa yali akimanyi nti omulimu gwe baali bakola gwali gwa Yakuwa. Mu kifo ky’okwenoonyeza obukulu n’ebitiibwa, Musa yali ayagala abaweereza ba Yakuwa bonna baweebwe obuvunaanyizibwa mu kibiina. Okufaananako Musa, naffe tusanyuka abalala bwe baweebwa obuvunaanyizibwa mu kibiina?
11. Ow’oluganda omu yayogera ki ku ky’okukwasa abalala obuvunaanyizibwa?
11 Leero, waliwo ab’oluganda bangi abaweerezza Yakuwa n’obunyiikivu okumala emyaka mingi era ne batendeka n’abalala okwetikka obuvunaanyizibwa mu kibiina. Ng’ekyokulabirako, Ow’oluganda Peter yamala emyaka 74 mu buweereza obw’ekiseera kyonna, nga 35 ku ggyo yagimala ng’aweereza ku ofiisi y’ettabi mu nsi emu ey’omu Bulaaya. Okumala emyaka mingi, ye yali omulabirizi w’Ekitongole eky’Obuweereza ku Beseri eyo. Naye kati obuvunaanyizibwa obwo bwaweebwa ow’oluganda omuto mu myaka ayitibwa Paul, Peter gwe yatendeka. Ow’oluganda Peter bwe yabuuzibwa engeri gye yali awuliramu ng’obuvunaanyizibwa bwe yalina bukwasiddwa omuntu omulala, yagamba nti, “Ndi musanyufu nnyo okuba nti waliwo ab’oluganda abatendekeddwa okusobola okwetikka obuvunaanyizibwa mu kibiina.”
AB’OLUGANDA ABAKADDIYE MUBATWALE NGA BA MUWENDO
12. Kiki kye tuyigira ku ebyo bye tusoma ku Lekobowaamu?
12 Sulemaani bwe yamala okufa, mutabani we Lekobowaamu yafuuka kabaka. Lekobowaamu bwe yali anoonya amagezi ku ngeri y’okutuukirizaamu obuvunaanyizibwa bwe, yasooka ne yeebuuza ku basajja abakadde. Naye Lekobowaamu teyakolera ku magezi ge baamuwa! Mu kifo ky’ekyo, yakolera ku magezi bavubuka banne be yakula nabo ge baamuwa. Ebyavaamu tebyali birungi n’akamu. (2 Byom. 10:6-11, 19) Ekyo kituyigiriza ki? Kikulu ab’oluganda abato okwebuuza ku b’oluganda abakuze mu myaka era abalina obumanyirivu. Wadde ng’ab’oluganda abato tebasaanidde kupikirizibwa kukola bintu nga bwe byakolebwanga edda, tebasaanidde kwanguyiriza kusambajja magezi ab’oluganda abakaddiye ge babawa.
13. Ab’oluganda abato bayinza batya okukolera awamu n’ab’oluganda abakaddiye?
13 Ebiseera ebimu ab’oluganda abato baweebwa obuvunaanyizibwa okulabirira emirimu egikolebwa ab’oluganda abatali bamu nga mw’otwalidde n’abakuze mu myaka. Kiba kirungi ab’oluganda abato okuyigira ku b’oluganda abakaddiye. Paul, ayogeddwako waggulu, eyadda mu kifo kya Peter n’afuuka omulabirizi w’Ekitongole ky’Obuweereza, yagamba nti, “Nneebuuzanga ku Peter, era nnakubiriza n’abalala mu kitongole ekyo okumwebuuzangako.”
14. Kiki kye tuyigira ku ngeri Pawulo ne Timoseewo gye baakolera awamu?
14 Timoseewo eyali omuto ku mutume Pawulo yakolera wamu n’omutume Pawulo okumala emyaka mingi. (Soma Abafiripi 2:20-22.) Pawulo yawandiikira Abakkolinso n’abagamba nti: “Mbatumira Timoseewo omwana wange omwagalwa era omwesigwa mu Mukama waffe. Ajja kubajjukiza engeri gye nkolamu ebintu nga mpeereza Kristo Yesu, nga bwe njigiriza buli wamu mu buli kibiina.” (1 Kol. 4:17) Ebigambo ebyo biraga nti Pawulo ne Timoseewo baakoleranga wamu. Pawulo yayigiriza Timoseewo ‘engeri gye yakolangamu ebintu ng’aweereza Kristo.’ Timoseewo yayiga bulungi engeri Pawulo gye yakolangamu ebintu era Pawulo yamwagala nnyo. Pawulo yali mukakafu nti Timoseewo yandisobodde okulabirira obulungi ab’oluganda mu kibiina ky’e Kkolinso. Abakadde mu kibiina basaanidde okukoppa Pawulo nga batendeka abalala okwetikka obuvunaanyizibwa mu kibiina.
BULI OMU KU FFE ALINA OBUVUNAANYIZIBWA BW’ALINA OKUTUUKIRIZA
15. Ebyo Pawulo bye yagamba Abakristaayo mu Rooma bituyamba bitya nga wazzeewo enkyukakyuka mu bulamu bwaffe?
15 Ebiseera bye tulimu bikulu nnyo. Leero, wabaddewo enkyukakyuka ezitali zimu mu kitundu eky’oku nsi eky’ekibiina kya Yakuwa, era wajja kweyongera okubaawo enkyukakyuka. Singa enkyukakyuka ezo ziba zizzeewo, tusaanidde okukulembeza ebyo Yakuwa by’ayagala so si ebyo ffe bye twagala. Ekyo kijja kutuyamba okuba obumu. Pawulo yawandiikira Abakristaayo mu Rooma n’abagamba nti: “Ntegeeza buli omu ku mmwe obuteetwala nti wa waggulu nnyo, naye alage nti alina endowooza ennuŋŋamu, okusinziira ku kukkiriza Katonda kw’amuwadde. Kubanga nga bwe tulina ebitundu ebingi ku mubiri ogumu, naye nga tebikola mulimu gwe gumu, era naffe wadde tuli bangi, tuli omubiri gumu mu Kristo.”
16. Kiki ab’oluganda abakulu n’abato awamu ne bakyala baabwe kye basaanidde okukola okusobola okukuuma emirembe n’obumu mu kibiina kya Yakuwa?
16 Abantu ba Yakuwa ffenna, tusaanidde okuwagira mu bujjuvu Obwakabaka bwa Yakuwa. Ab’oluganda abakuze mu myaka basaanidde okutendeka abato okukola emirimu gye bakola. Ab’oluganda abato basaanidde okukkiriza obuvunaanyizibwa obuba bubakwasiddwa, okuba abeetoowaze, n’okussa ekitiibwa mu abo abakuze mu myaka. Ate n’abakyala basaanidde okukoppa Pulisikira mukyala wa Akula, eyakolera awamu n’omwami we mu mbeera ezitali zimu.
17. Bwesige ki Yesu bwe yalina mu bayigirizwa be, era yabatendeka kukola ki?
17 Yesu yassaawo ekyokulabirako ekisingayo obulungi mu kutendeka abalala okwetikka obuvunaanyizibwa mu kibiina. Yesu yali akimanyi nti ekiseera kyandituuse n’addayo mu ggulu, era nti kyandyetaagisizza abalala okweyongera okukola omulimu gwe yali akola. Wadde ng’abayigirizwa be baali tebatuukiridde, Yesu yabeesiga era n’agamba nti bandikoze emirimu egisinga ku egyo gye yakola. (Yok. 14:12) Yabatendeka bulungi, era baabunyisa amawulire amalungi “mu bitonde byonna ebiri wansi w’eggulu.”
18. Ssuubi ki lye tulina, era kiki kye tusaanidde okukola kati?
18 Yesu bwe yattibwa oluvannyuma n’azuukizibwa, yagenda mu ggulu era n’aweebwa obuyinza bungi okusinga ‘buli gavumenti, amaanyi, n’obwami.’ (Bef. 1:19-21) Bwe tufa nga tuli beesigwa, Yakuwa ajja kutuzuukiza tubeere mu nsi empya ey’obutuukirivu, era tujja kuweebwa emirimu mingi egy’okukola egituleetera essanyu. Naye ng’ekiseera ekyo tekinnatuuka, buli omu ku ffe alina enkizo okwenyigira mu mulimu omukulu ennyo ogw’okubuulira amawulire amalungi n’okufuula abantu abayigirizwa. N’olwekyo, ka ffenna, abato n’abakulu, tube “n’eby’okukola bingi mu mulimu gwa Mukama waffe.”


text:
Essuula 1
1 Pawulo, omutume wa Kristo Yesu olw'okwagala kwa Katonda, ng'okusuubiza bwe kuli okw'obulamu obuli mu Kristo Yesu,
2 eri Timoseewo, omwana wange omwagalwa: ekisa, okusaasira, emirembe ebiva eri Katonda Kitaffe ne Kristo Yesu Mukama waffe bituuke gy'oli.
3 Nneebaza Katonda gwe mpeereza okuva ku bajjajjange mu mwoyo omulungi, bwe nkujjukira obutayosa mu kusaba kwange emisana n'ekiro
4 nga nkulumirwa okukulaba, bwe njijukira amaziga go, ndyoke njijule essanyu;
5 bwe nnajjukizibwa okukkiriza okutali kwa bukuusa okuli mu ggwe; okwabeeranga olubereberye mu jjajjaawo Looyi ne mu nnyoko Ewuniike, era ntegeeredde ddala nga kuli ne mu ggwe.
6 Kyenva nkujjukiza okuseesanga ekirabo kya Katonda ekiri mu ggwe olw'okuteekebwako emikono gyange.
7 Kubanga Katonda teyatuwa ffe omwoyo ogw'okutya, wabula ogw'amaanyi era ogw'okwagala era ogw'okwegenderezanga.
8 Kale, tokwatirwanga nsonyi kutegeeza kwa Mukama waffe, newakubadde nze omusibe we: naye obonyaabonyezebwanga wamu n'enjiri ng'amaanyi ga Katonda bwe gali;
9 eyatulokola n'atuyita okuyita okutukuvu, si ng'ebikolwa byaffe bwe biri, wabula okumalirira kwe ye n'ekisa bwe biri, kye twaweerwa mu Kristo Yesu emirembe n'emirembe nga teginnabaawo,
10 naye kirabisibwa kaakano olw'okwolesebwa kw'Omulokozi waffe Kristo Yesu, eyaggyawo okufa n'amulisa obulamu n'obutazikirira olw'enjiri,
11 gye nnateekerwawo omubuulizi era omutume era omuyigiriza.
12 Era kyenva mbonaabona bwe ntyo: naye sikwatibwa nsonyi; kubanga mmanyi gwe nnakkiriza, ne ntegeerera ddala ng'ayinza okukuumanga kye nnamuteresa okutuusa ku lunaku luli.
13 Nywezanga ekyokulabirako eky'ebigambo eby'obulamu bye wawuliranga gye ndi, mu kukkiriza ne mu kwagala okuli mu Kristo Yesu.
14 Ekintu ekirungi kye wateresebwa okikuumenga n'Omwoyo Omutukuvu, abeera muffe.
15 Kino okimanyi nga bonna abali mu Asiya bankuba amabega; ku abo ye Fugero ne Kerumogene.
16 Mukama waffe asaasire ennyumba ya Onesifolo: kubanga yampummuzanga emirundi mingi, so teyakwatirwa nsonyi lujegere lwange,
17 naye bwe yali mu Ruumi n'anyiikira okunnoonya n'okulaba n'andaba
18 (Mukama waffe amuwe okulaba okusaasirwa eri Mukama waffe ku lunaku luli); era n'okuweereza kwonna kwe yaweerezanga mu Efeso, ggwe okutegeera bulungi nnyo.


text: 3 Omwezi ogw’omusanvu+ bwe gwatuuka ng’Abayisirayiri* bali mu bibuga byabwe, baakuŋŋaanira mu Yerusaalemi nga bali bumu.2 Awo Yesuwa+ mutabani wa Yekozadaki ne bakabona banne, ne Zerubbaberi+ mutabani wa Seyalutyeri+ ne baganda be ne basituka ne bazimba ekyoto kya Katonda wa Isirayiri basobole okukiweerangako ebiweebwayo ebyokebwa nga bwe kyawandiikibwa mu Mateeka ga Musa+ omusajja wa Katonda ow’amazima.3 Baazimba ekyoto mu kifo we kyabeeranga wadde nga baali batya abantu b’omu bitundu ebyali bibeetoolodde,+ era ne batandika okuwangayo eri Yakuwa ku kyoto ekyo ssaddaaka ezookebwa, ez’oku makya n’ez’akawungeezi.+4 Ne bakwata Embaga ey’Ensiisira nga bwe kyawandiikibwa,+ nga buli lunaku bawaayo ssaddaaka ezookebwa ezaalagirwa okuweebwayo ku lunaku olwo.+5 Oluvannyuma baawaayo ebiweebwayo ebyokebwa+ ebya buli lunaku, n’ebiweebwayo ku kuboneka kw’omwezi+ ne ku mbaga za Yakuwa zonna entukuvu,+ era baawaayo n’ebiweebwayo ebyava eri buli omu eyawa Yakuwa ekiweebwayo ekya kyeyagalire.+6 Okuva ku lunaku olusooka olw’omwezi ogw’omusanvu+ baatandika okuwaayo eri Yakuwa ssaddaaka ezookebwa, wadde ng’omusingi gwa yeekaalu ya Yakuwa gwali tegunnazimbibwa.7 Awo ne bawa abatemi b’amayinja+ ne baffundi+ ssente, era ne bawa Abasidoni n’Abatuulo eby’okulya n’eby’okunywa n’amafuta baggye embaawo z’entolokyo e Lebanooni bazireete e Yopa nga baziyisa ku nnyanja,+ nga Kuulo kabaka wa Buperusi bwe yabakkiriza.+8 Mu mwaka ogw’okubiri kasookedde bajja ku nnyumba ya Katonda ow’amazima e Yerusaalemi, mu mwezi ogw’okubiri, Zerubbaberi mutabani wa Seyalutyeri, ne Yesuwa mutabani wa Yekozadaki, ne baganda baabwe abalala, ne bakabona n’Abaleevi, awamu n’abo bonna abaali bakomyewo e Yerusaalemi okuva mu buwambe,+ baatandika omulimu. Ne balonda Abaleevi okuva ku b’emyaka 20 n’okudda waggulu balabirire omulimu gw’ennyumba ya Yakuwa.9 Awo Yesuwa ne batabani be ne baganda be era ne Kadumyeri ne batabani be, abaana ba Yuda, ne beegatta wamu okulabirira abaali bakola omulimu mu nnyumba ya Katonda ow’amazima, awamu ne batabani ba Kenadadi+ ne batabani baabwe ne baganda baabwe Abaleevi.10 Abazimbi bwe baamala okuzimba omusingi gwa yeekaalu ya Yakuwa,+ bakabona nga bambadde ebyambalo by’omulimu gwabwe era nga bakutte amakondeere,+ n’Abaleevi abaana ba Asafu nga bakutte ebitaasa, ne bayimirira okutendereza Yakuwa nga bagoberera obulagirizi bwa Dawudi kabaka wa Isirayiri.+11 Ne batandika okuyimba mu mpalo+ nga batendereza Yakuwa era nga bamwebaza, “kubanga mulungi; okwagala okutajjulukuka kw’alaga Isirayiri kwa mirembe na mirembe.”+ Awo abantu bonna ne boogera mu ddoboozi erya waggulu ennyo nga batendereza Yakuwa olw’okuba omusingi gw’ennyumba ya Yakuwa gwali gumaze okuzimbibwa.12 Bangi ku bakabona n’Abaleevi n’abakulu b’ebika*—abasajja abakadde abaalaba ennyumba eyasooka+—ne bakaaba mu ddoboozi erya waggulu bwe baalaba ng’omusingi gw’ennyumba eno guzimbiddwa, ate abalala bangi ne baleekaana nnyo olw’essanyu.+13 Abantu baali tebasobola kwawula maloboozi g’abo abaali baleekaana olw’essanyu ku g’abo abaali bakaaba, kubanga abantu baali baleekaana nnyo era ng’amaloboozi gawulirwa wala nnyo.


text:
24 Kyokka, ku lunaku olusooka mu wiiki, baagenda ku ntaana ku makya ennyo nga balina eby’akaloosa bye baali bateeseteese.+2 Naye ne basanga ng’ejjinja liyiringisiddwa okuva ku ntaana,+3 era bwe baayingiramu, omulambo gwa Mukama waffe Yesu tebaagusangamu.+4 Bwe baali bakyasobeddwa olw’ekyo, laba! abasajja babiri abaali bambadde engoye ezaakaayakana ne bayimirira we baali.5 Abakazi ne batya era ne bakoteka emitwe; awo abasajja kwe kubagamba nti: “Lwaki munoonya omulamu mu bafu?+6 Taliiwo wano, yazuukiziddwa. Mujjukire bwe yabagamba ng’akyali nammwe e Ggaliraaya nti,7 Omwana w’omuntu ateekwa okuweebwayo mu mikono gy’aboonoonyi akomererwe ku muti, naye ku lunaku olw’okusatu azuukire.”+8 Awo ne bajjukira ebigambo bye,+9 ne bava ku ntaana, ne bagenda ne babuulira Ekkumi n’Omu n’abalala bonna ebintu ebyo byonna.+10 Abaabuulira abatume baali: Maliyamu Magudaleena, Yowaana, ne Maliyamu maama wa Yakobo, era n’abakazi abalala abaali nabo.11 Naye ebigambo ebyo byabawulikikira ng’ebitaliimu nsa era ne batakkiriza abakazi abo.12 Naye Peetero n’ayimuka, n’adduka n’agenda ku ntaana, era bwe yalingiza yalabamu ngoye za kitaani zokka. N’agenda nga yeewuunya ekyali kibaddewo.13 Naye ku lunaku olwo lwennyini, abayigirizwa babiri baali bagenda mu kyalo ekiyitibwa Emawo ekyali mayiro nga musanvu* okuva e Yerusaalemi,14 era baali boogera ku bintu ebyo byonna ebyali bibaddewo.15 Bwe baali banyumya era nga bakubaganya ebirowoozo, Yesu n’abegattako n’atandika okutambula nabo,16 naye ne batamutegeera.+17 N’abagamba nti: “Biki ebyo bye mwogerako nga mutambula?” Ne bayimirira nga banakuwadde.18 Omu ku bo ayitibwa Kulewopasi n’amugamba nti: “Oli mugenyi mu Yerusaalemi atalina b’obeera nabo olyoke obe nga tomanyi* bintu bibaddeyo mu nnaku zino?”19 N’ababuuza nti: “Bintu ki?” Ne bamuddamu nti: “Ebintu ebikwata ku Yesu Omunnazaaleesi,+ eyali nnabbi ow’amaanyi mu bye yakolanga ne bye yayogeranga mu maaso ga Katonda n’ag’abantu bonna;+20 n’engeri bakabona baffe abakulu n’abafuzi gye baamuwaayo okuttibwa+ era ne bamukomerera ku muti.21 Naye twali tusuubira nti omusajja oyo ye yali agenda okununula Isirayiri.+ Ate ng’ebyo byonna obitadde ku bbali, luno lwe lunaku olw’okusatu bukya ebintu bino bibaawo.22 Ate era waliwo abakazi abamu mu ffe abaatwewuunyisizza, kubanga baagenze ku ntaana ku makya ennyo+23 era bwe bataasanzeeyo mulambo gwe, bazze ne bagamba nti baalabye bamalayika abaabagambye nti mulamu.24 Abamu ku abo abaabadde naffe baagenze ku ntaana+ ne basanga nga byonna biri ddala bwe bityo ng’abakazi bwe baagambye, naye ye tebaamulabye.”25 N’abagamba nti: “Mmwe abasirusiru era ab’emitima egirwawo okukkiriza ebintu byonna bannabbi bye baayogera!26 Kristo teyalina kubonyaabonyezebwa+ alyoke ayingire mu kitiibwa kye?”+27 N’abannyonnyola ebintu ebyali bimwogerwako mu Byawandiikibwa byonna ng’atandikira ku ebyo ebyawandiikibwa Musa ne bannabbi bonna.+28 Bwe baali bali kumpi okutuuka ku kyalo gye baali balaga, ye n’alabika ng’akyeyongerayo.29 Naye ne bamwegayirira asigale, nga bagamba nti: “Sula ewaffe kubanga obudde bunaatera okuwungeera.” Awo n’agenda asule ewaabwe.30 Bwe yali alya nabo,* n’akwata omugaati, n’asaba, n’agumenyamu n’atandika okubagabira.+31 Awo amaaso gaabwe ne gazibuka, ne bamutegeera; naye n’ababulako.+32 Ne bagambagana nti: “Emitima gyaffe tegyakwatiddwako nnyo bwe yabadde ng’ayogera naffe mu kkubo era ng’atunnyonnyola* Ebyawandiikibwa?”33 Mu kiseera ekyo kyennyini ne basituka ne baddayo e Yerusaalemi, ne basanga Ekkumi n’Omu n’abo abaali bakuŋŋaanye nabo,34 ne babagamba nti: “Mazima ddala Mukama waffe yazuukidde era yalabikidde Simooni!”+35 Awo nabo ne bababuulira ebyali bibaddewo mu kkubo, era nga bwe baali bamutegeeredde ku kumenyaamenyamu omugaati.+36 Bwe baali nga bakyayogera ku bintu ebyo, n’ajja n’ayimirira wakati waabwe n’abagamba nti: “Emirembe gibe nammwe.”+37 Naye olw’okuba baali bakubiddwa encukwe era nga batidde nnyo, baalowooza nti balaba kitonde kya mwoyo.38 Awo n’abagamba nti: “Lwaki mweraliikirira, era lwaki mubuusabuusa mu mitima gyammwe?39 Mulabe ebibatu byange n’ebigere byange mukakase nti ye nze; munkwateko mulabe kubanga ekitonde eky’omwoyo tekiba na nnyama na magumba nga bye mulaba nze bye nnina.”40 Ebyo yabyogera nga bw’abalaga ebibatu bye n’ebigere bye.41 Bwe baali nga tebannakkiriza olw’essanyu eringi n’olw’okwewuunya ennyo, n’abagamba nti: “Mulinawo ku ky’okulya?”42 Awo ne bamuwa ekitundutundu ky’ekyennyanja ekikalirire,43 n’akikwata, n’akirya nga balaba.44 Awo n’abagamba nti: “Bino bye bigambo bye nnabagamba nga nkyali nammwe,+ nti byonna ebyampandiikibwako mu Mateeka ga Musa ne mu biwandiiko bya Bannabbi ne mu Zabbuli biteekwa okutuukirira.”+45 Awo n’aggula ebirowoozo byabwe basobole okutegeera amakulu g’Ebyawandiikibwa,+46 era n’abagamba nti: “Bwe kityo bwe kyawandiikibwa nti Kristo wa kubonyaabonyezebwa era azuukizibwe mu bafu ku lunaku olw’okusatu,+47 era nti mu linnya lye, obubaka obw’okwenenya okusobola okusonyiyibwa ebibi+ bwa kubuulirwa mu mawanga gonna+—okutandikira mu Yerusaalemi.+48 Muli ba kuba bajulirwa ba bintu bino.+49 Era laba! ŋŋenda kubaweereza ekyo Kitange kye yasuubiza. Kyokka musigale mu kibuga okutuusa lwe mulifuna amaanyi okuva waggulu.”+50 Awo n’abatwala e Bessaniya, n’ayimusa emikono gye n’abawa omukisa.51 Bwe yali abawa omukisa, n’abaggibwako, n’atwalibwa mu ggulu.+52 Ne bamuvunnamira, ne baddayo e Yerusaalemi nga basanyufu nnyo.+53 Ne babeeranga mu yeekaalu buli lunaku nga batendereza Katonda.+
Obugambo Obuli Wansi
^ Kilomita nga 11. Obut., “sitadiya 60.” Sitadiya yali yenkana mita 185 (ffuuti 606.95). Laba Ebyong. B14.
^ Era kiyinza okuvvuunulwa, “Gwe mugenyi wekka mu Yerusaalemi atamanyi.”


text:
ESSUULA 41
Abaana Abasanyusa Katonda
OLOWOOZA mwana ki ku nsi eyasinga okusanyusa Yakuwa?— Omwana we, Yesu. Ka twogere ku ebyo Yesu bye yakola okusobola okusanyusa Kitaawe ow’omu ggulu.
Okuva mu kifo abazadde ba Yesu gye baabeeranga okutuuka e Yerusaalemi, awaali yeekaalu ya Yakuwa eyali erabika obulungi, omuntu yatambulirangawo ennaku ssatu. Yesu yayita yeekaalu ‘ennyumba ya Kitaawe.’ Ye awamu n’abo be yabeeranga nabo awaka, buli mwaka baagendanga e Yerusaalemi okukwata Embaga ey’Okuyitako.
Yesu bwe yali ng’aweza emyaka 12 egy’obukulu, bazadde be baatindiga olugendo okuddayo ewaabwe oluvannyuma lw’okukwata Embaga ey’Okuyitako. Bwe baatuuka mu kifo gye baali bagenda okusula, baakizuula nti Yesu teyali nabo era nga tali na baŋŋanda zaabwe oba na mikwano gyabwe. Amangu ago, Yusufu ne Maliyamu baddayo e Yerusaalemi okunoonya Yesu. Olowooza yali ludda wa?—
Yesu baamusanga mu Yeekaalu. Yali awuliriza abayigiriza era ng’ababuuza ebibuuzo. Era yaddangamu buli kibuuzo kye baamubuuzanga. Beewuunya nnyo ebyo bye yaddangamu. Kati osobola okutegeera lwaki Katonda yasanyukira Omwana we?—
Kya lwatu, Maliyamu ne Yusufu baasanyuka nnyo bwe baazuula Yesu. Naye Yesu teyali mweraliikirivu. Yali akimanyi nti Yeekaalu kyali kifo kirungi eky’okubeeramu. N’olwekyo yababuuza nti: “Temumanyi nti nteekwa okubeera mu nnyumba ya Kitange?” Yali akimanyi nti yeekaalu yali nnyumba ya Katonda, era yali ayagala nnyo okugibeeramu.
Oluvannyuma, Maliyamu ne Yusufu baddayo e Nazaaleesi nga bali ne Yesu ow’emyaka 12. Olowooza Yesu yeeyisa atya ng’ali ne bazadde be?— Bayibuli egamba nti “yeeyongera okubagonderanga.” Olowooza ekyo kitegeeza ki?— Kitegeeza nti yakolanga ekyo bazadde be kye baamugambanga, ka kibe kugenda ku luzzi okukima amazzi.
Lowooza ku kino: Wadde nga Yesu yali atuukiridde, yagonderanga bazadde be abaali batatuukiridde. Ekyo kyasanyusa Katonda?— Awatali kubuusabuusa kyamusanyusa, kubanga Ekigambo kya Katonda kigamba abaana nti: “Mugonderenga bazadde bammwe.” (Abeefeso 6:1) Naawe ojja kusanyusa Katonda bw’onoogonderanga bazadde bo, nga Yesu bwe yakolanga.
Era oyinza okusanyusa Katonda ng’obuulira abalala ebimukwatako. Kyokka, abantu abamu bayinza okugamba nti si kirungi abaana abato okukola ekyo. Naye abantu bwe baagezaako okugaana abaana okwogera ebikwata ku Katonda, Yesu yabagamba nti: ‘Temusomangako mu Byawandiikibwa nti: “Katonda alireetera akamwa k’abaana abawere n’abayonka okumutendereza”?’ (Matayo 21:16) N’olwekyo, ffenna tusobola okubuulira abalala ebikwata ku Yakuwa era ne tubategeeza nga bwali Katonda omulungi ennyo, bwe kiba nga ddala twagala okukikola. Era ekyo bwe tunaakikola, tujja kusanyusa Katonda.
Wa gye tuyinza okuyigira ebikwata ku Katonda ne tusobola okubibuulirako abalala?— Tubiyiga nga tusoma Bayibuli awaka. Naye ate tuyiga bingi n’okusingawo nga tuli mu kifo abantu ba Katonda gye bakuŋŋaanira okuyigirizibwa. Naye abantu ba Katonda tubamanya tutya?—
Biki abantu bye bakola nga bali mu masinzizo gaabwe? Ddala bayigiriza ebyo ebiri mu Bayibuli? Ddala bagisoma era ne bannyonnyola ebigirimu? Ebyo bye tulina okukola okusobola okuwuliriza Katonda, si bwe kiri?— Era bwe tuba mu nkuŋŋaana ez’Ekikristaayo tusuubira okuwulira ebyo Katonda by’agamba, si bwe kiri?— Naye watya singa abantu bakugamba nti tosaanidde kugoberera ebyo Bayibuli by’egamba? Wandigambye nti abo bantu ba Katonda?—
Lowooza ne ku kino. Bayibuli egamba nti abantu ba Katonda bandibadde ‘bayitibwa erinnya lye.’ (Ebikolwa 15:14) Okuva bwe kiri nti erinnya lya Katonda ye Yakuwa, tusobola okubuuza abantu obanga Yakuwa ye Katonda waabwe. Singa bagamba nti si ye Katonda waabwe, awo tumanya nti si bantu be. Era abantu ba Katonda basaanidde okubuulira abalala ebikwata ku Bwakabaka bwa Katonda. Era basaanidde okulaga nti baagala Katonda nga bakwata ebiragiro bye.
Bw’oba omanyi abantu abakola ebintu ebyo byonna, osaanidde okukuŋŋaana nabo okusinza Katonda. Osaanidde okuwuliriza obulungi ng’oli mu nkuŋŋaana ezo era obeeko ky’oddamu nga babuuzizza ebibuuzo. Yesu yakolanga bw’atyo ng’ali mu nnyumba ya Katonda. Era naawe bw’onookola bw’otyo, ojja kusanyusa Katonda, nga Yesu bwe yakola.
Waliwo abaana abalala b’omanyi aboogerwako mu Bayibuli abaasanyusa Katonda?— Timoseewo yali omu ku bo era yassaawo ekyokulabirako ekirungi. Taata we yali tasinza Yakuwa. Naye maama we, Ewuniike, ne jjajja we Looyi, baali basinza Yakuwa. Timoseewo yawulirizanga bye baamugambanga era yayiga ebikwata ku Yakuwa.
Timoseewo bwe yali ng’akuze, omutume Pawulo yagenda mu kibuga Timoseewo gye yabeeranga. Yakiraba nti Timoseewo yali ayagala nnyo okuweereza Yakuwa. N’olwekyo, yasaba Timoseewo agende naye asobole okuweereza Katonda mu ngeri esingawo. Yonna gye baagendanga, baabuuliranga abantu ebikwata ku Bwakabaka bwa Katonda ne ku Yesu.
Naye Bayibuli eyogera ku baana balenzi bokka abaasanyusa Katonda?— Nedda. Lowooza ku muwala omuto Omuyisirayiri eyasanyusa Katonda. Mu kiseera we yabeererawo, eggwanga lya Busuuli lyali terikolagana na ggwanga lya Isirayiri. Lumu, Abasuuli baalwanagana n’Abayisirayiri era ne bawamba omuwala oyo omuto. Yatwalibwa mu nnyumba ya Naamani eyali omuduumizi w’eggye lya Busuuli. Ng’ali eyo, yafuuka omuweereza wa muka Naamani.
Naamani yalina obulwadde bw’ebigenge. Tewali musawo yenna eyasobola okumuwonya. Naye omuwala omuto eyaggibwa mu Isiraeri yali akkiriza nti omu ku baweereza ba Katonda eyali nnabbi, yali asobola okuwonya Naamani. Kya lwatu, Naamani ne mukyala we baali tebasinza Yakuwa. Ddala omuwala oyo yandibagambye ekyo kye yali amanyi? Kiki ggwe kye wandikoze?—
Omuwala yagamba nti: ‘Singa Naamani agendako ewa nnabbi wa Yakuwa ali mu Isirayiri, kale, Naamani yandiwonye ebigenge bye.’ Naamani yawuliriza omuwala oyo, era n’agenda ewa nnabbi wa Yakuwa. Bwe yakola ekyo nnabbi kye yamugamba, yawona. Kino kyaleetera Naamani okutandika okusinza Katonda ow’amazima.—2 Bassekabaka 5:1-15.
Wandyagadde okuyamba omuntu okuyiga ebikwata ku Yakuwa ne ku ebyo by’asobola okukola, okufaananako omuwala oyo omuto?— Baani b’oyinza okuyamba?— Kya lwatu, mu kusooka abantu abo bayinza okulowooza nti tebeetaaga buyambi. Naye oyinza okubabuulira ku bintu ebirungi Yakuwa by’akola. Era bayinza okuwuliriza. Osobola okuba omukakafu nti ekyo kijja kusanyusa Katonda.
Ebirala ebisobola okuyamba abaana abato okufuna essanyu mu kuweereza Katonda, biri mu Zabbuli 122:1; 148:12, 13; Omubuulizi 12:1; 1 Timoseewo 4:12; ne Abebbulaniya 10:23-25.


text:
OMUNAALA GW'OMUKUUMI—OGW'OKUSOMA MU KIBIINA Jjuuni 2016
Magazini eno erimu ebitundu eby’okusoma okuva nga Agusito 1 okutuuka nga Agusito 28, 2016.
Yakuwa ‘Akufaako’
Lwaki osobola okuba omukakafu nti Yakuwa akufaako? Laba obukakafu.
Yakuwa Ye Mubumbi Waffe
Katonda alonda atya abo b’abumba? Lwaki ababumba? Ababumba atya?
Okkiriza Omubumbi Omukulu Okukubumba?
Bintu ki ebinaakufuula ng’ebbumba eggonvu mu mikono gya Katonda
Ebibuuzo Ebiva mu Basomi
Omusajja alina akacupa ka bwino ow’omuwandiisi n’abasajja omukaaga abakutte eby’okulwanyisa eby’okwasaayasa aboogerwako mu kwolesebwa kwa Ezeekyeri bakiikirira ki?
“Yakuwa Katonda Waffe Ye Yakuwa Omu”
Mu ngeri ki Yakuwa Katonda waffe gy’ali “Yakuwa omu,” era ekyo kikwata kitya ku ngeri gye tumusinzaamu?
Tokkiriza Nsobi z’Abalala Kukwesittaza
Mu biseera by’edda, waliwo abaweereza ba Katonda abaayogera oba abaakola ebintu ebyanyiiza abalala. Kiki kye tuyinza okubayigirako?
Ekintu eky’Omuwendo Okusinga Alimasi
Kya muwendo nnyo okubeera n’engeri eno.
Okyajjukira?
Ofubye okusoma magazini z’Omunaala gw’Omukuumi ze tufunye mu myezi egyakayita? Laba by’ojjukira.


text:
Bino wandyagadde okubisoma mu %%?
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
-
Yobu addamu (1-30)
-
Agamba nti mutuufu okwemulugunya (2-6)
-
Abamubudaabuda bakuusa (15-18)
-
“Ebigambo eby’amazima tebireeta bulumi!” (25)
6 Awo Yobu n’addamu nti:
2 “Singa obulumi bwange+ busobola okupimibwaNe buteekebwa wamu n’ebizibu byange ku minzaani,
3 Kaakano bizitowa okusinga omusenyu gw’ennyanja.
Kyenvudde njogera ebitaliimu nsa.+
4 Kubanga obusaale bw’Omuyinza w’Ebintu Byonna bunfumise,Mpulira ng’obusagwa bwabwo bumbunye.+
Eby’entiisa okuva eri Katonda binnumbye.
5 Endogoyi ey’omu nsiko+ ekaaba ng’erina n’omuddo?
Oba ente eŋooŋa ng’erina emmere?
6 Emmere etawooma eriika nga teriimu munnyo,Oba amazzi g’eggi gawooma?
7 Ŋŋaanye okukwata ku bintu ng’ebyo.
Biringa obutwa mu mmere yange.
8 Singa nfuna kye nsaba,Era singa Katonda ampa kye njagala!
9 Singa Katonda akkiriza okumbetenta,Singa agolola omukono gwe n’ansaanyaawo!+
10 Ekyo kyandimpadde obuweerero;Era nnandijaganyizza wadde nga nnina obulumi bungi,Kubanga sigaanangako bigambo by’Omutukuvu.+
11 Nkyalina amaanyi okulindirira?+
Waliwo ekirungi kyonna ekinnindiridde, ekinsigaza nga nkyali mulamu?
12 Ndi mugumu ng’olwazi?
Oba omubiri gwange gwa kikomo?
13 Waliwo engeri yonna gye nnyinza okwerabiriramu,Ng’ate byonna ebinnyamba okweyimirizaawo binzigiddwako?
14 Omuntu atalaga munne kwagala okutajjulukuka,+Aba tatya Omuyinza w’Ebintu Byonna.+
15 Baganda bange bennyini tebeesigika ng’obugga+ bw’omu kiseera eky’obutiti,Bali ng’amazzi ag’obugga bw’omu kiseera eky’obutiti agakalira.
16 Bbalaafu abufuula buddugavu,Era omuzira ogusaanuuka gwekweka omwo.
17 Naye mu kiseera eky’omusana buggwaamu amazzi ne busaanawo;Omusana bwe gwaka ennyo nga bukalira.
18 Ekkubo lyabwo likyuka;Bukulukutira mu ddungu ne busaanawo.
19 Abatambuze abava e Tema+ babunoonya;N’abatambuze abava e Seba+ babulindirira.
20 Baswala olw’okubwesigira obwereere;Basoberwa nga batuuse we bwali.
21 Nammwe bwe mutyo bwe muli gye ndi;+Mulabye entiisa ey’ebizibu ebintuuseeko ne mutya.+
22 Mbagambyeko nti, ‘Mubeeko kye mumpa,’
Oba mbasabyeko ekirabo okuva mu by’obugagga byammwe?
23 Mbasabyeko okunnunula mu mukono gw’omulabe,Oba okumponya abo abambonyaabonya?
24 Mumpabule, nange nja kusirika;+Munnyambe okutegeera ensobi gye nnakola.
25 Ebigambo eby’amazima tebireeta bulumi!+
Naye okunenya kwammwe kugasa ki?+
26 Mwagala okunnenya olw’ebigambo byange,Ebigambo by’omusajja atalina ssuubi,+ ebitwalibwa empewo?
27 Mwandikubye akalulu ku mulekwa,+Era ne mutunda mukwano gwammwe!+
28 Kaakano mukyuke muntunuulire,Kubanga sisobola kubalimba.
29 Mbasaba muddemu mwerowooze, muleme kunsalira musango mu bukyamu.
Mu butuufu, muddemu mwerowooze, kubanga nkyakuumye obutuukirivu bwange.
30 Olulimi lwange lwogera ebitali bya bwenkanya?
Mulowooza simanyi nti waliwo ekikyamu?
Weereza Abalala
Weereza Abalala
ENKYUSA EY'ENSI EMPYA EY'EBYAWANDIIKIBWA EBITUKUVU
Yobu 6
Luganda
Soma Bayibuli ku Intaneeti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Olugero 91: Yesu Ayigiriza ku Lusozi
LABA Yesu atudde. Ayigiriza abantu bano bonna ku lusozi mu Ggaliraaya. Abo abatudde okumpi naye bayigirizwa be. Alonze 12 ku bo okubeera abatume be. Abatume bayigirizwa ba Yesu ab’enjawulo. Omanyi amannya gaabwe?
Waliwo Simooni Peetero ne muganda we Andereya. Ate waliwo Yakobo ne Yokaana, nga nabo ba luganda. Omutume omulala naye ayitibwa Yakobo, era n’omulala ayitibwa Simooni. Abatume babiri bayitibwa Yuda. Omu ye Yuda Isukalyoti, ate Yuda omulala era ayitibwa Saddayo. Ate waliwo Firipo ne Nassanayiri (era ayitibwa Battolomaayo), era ne Matayo ne Tomasi.
Oluvannyuma lw’okukomawo okuva e Samaliya, Yesu yatandika okubuulira omulundi ogusooka nti: ‘Obwakabaka obw’omu ggulu buli kumpi.’ Omanyi obwakabaka obwo kye ki? Ye gavumenti yennyini eya Katonda. Yesu ye kabaka waayo. Ajja kufuga okuva mu ggulu era aleete emirembe ku nsi. Obwakabaka bwa Katonda bujja kufuula ensi yonna olusuku lwa Katonda.
Wano Yesu ayigiriza abantu ku bwakabaka. ‘Eno ye ngeri gye mwandisabyemu,’ bw’atyo bw’annyonnyola. ‘Kitaffe ali mu ggulu, erinnya lyo liweebwe ekitiibwa. Obwakabaka bwo bujje. By’oyagala bikolebwe ku nsi, nga bwe bikolebwa mu ggulu.’ Abantu bangi bagiyita ‘Essaala ya Mukama Waffe.’ Abalala bagiyita Eya ‘Kitaffe.’ Oyinza okugyogera yonna?
Yesu era ayigiriza abantu engeri buli omu gye yandiyisizzaamu munne. ‘Yisa abalala nga bw’oyagala bakuyise,’ bw’atyo bw’agamba. Tosanyuka abalala bwe bakuyisa mu ngeri ennungi? N’olwekyo, Yesu agamba, twandiyisizza abantu abalala mu ngeri ennungi. Tekiriba kirungi nnyo mu lusuku lwa Katonda ku nsi nga buli omu yeeyisa bw’atyo?
Matayo essuula 5 okutuuka ku 7; 10:1-4.
Ebibuuzo
- Mu kifaananyi Yesu ayigiririza wa, era baani abo abamutudde ku lusegere?
- Amannya g’abatume 12 be baani?
- Bwakabaka ki Yesu bw’abuulira?
- Kiki Yesu ky’ayigiriza abantu okusaba?
- Yesu ayigiriza ki ku ngeri abantu gye bandiyisizzaamu bantu bannaabwe?
Ebibuuzo ebyongerezeddwako
- Soma Matayo 5:1-12.
Tuyinza tutya okulaga nti tufaayo ku mbeera yaffe ey’eby’omwoyo? (Mat. 5:3; Bar. 10:13-15; 1 Tim. 4:13, 15, 16)
- Soma Matayo 5:21-26.
Matayo 5:23, 24 ziraga zitya nti enkolagana yaffe ne baganda baffe erina akakwate n’enkolagana yaffe ne Yakuwa? (Mat. 6:14, 15; Zab. 133:1; Bak. 3:13; 1 Yok. 4:20)
- Soma Matayo 6:1-8.
Ngeri ki ezimu ez’okwegulumiza Abakristaayo ze basaanidde okwewala? (Luk. 18:11, 12; 1 Kol. 4:6, 7; 2 Kol. 9:7)
- Soma Matayo 6:25-34.
Yesu yayigiriza ki ku kwesiga Yakuwa okutuwa bye twetaaga? (Nge. 16:4; Zab. 37:25; Baf. 4:6)
- Soma Matayo 7:1-11.
Ekyokulabirako ekyogerwako mu Matayo 7:5 kituyigiriza ki? (Nge. 26:12; Bar. 2:1; 14:10; Yak. 4:11, 12)